Навоийда 88 спорт иншооти қурилиб, фойдаланишга топширилди » Sensorika - Интернет центр города Навои, Узбекистан – sensorika.uz\nНавоий вилоятида 2003-2015 йилларда 88 спорт иншооти қурилиб, фойдаланишга топширилди. 4 миллиард сўмдан зиёд маблағ сарфланиб, 120 турдаги спорт анжомлари билан жиҳозланган иншоотларнинг аксарияти қишлоқ ҳудудларида бунёд этилган. Вилоятдаги 2 минг 493 спорт секциясида 58 мингдан зиёд ёшлар ўзлари қизиққан спорт тури билан мунтазам шуғулланмоқда. Уларнинг қарийб 26 минг нафари қизлардир. – Президентимиз раҳнамолигида ёш авлоднинг спорт билан мунтазам шуғулланиши, жисмонан ва маънан баркамол улғайиши учун барча имкониятлар яратилмоқда, – дейди Ўзбекистон Болалар спортини ривожлантириш жамғармаси Навоий вилояти филиали директори Улуғбек Жабборов. – Давлатимиз раҳбари ташаббуси билан 2002 йилда Ўзбекистон Болалар спортини ривожлантириш жамғармасининг ташкил этилиши бу борада янги даврни бошлаб берди. Жамғарма маблағлари ҳисобидан ҳар йили шаҳар ва қишлоқларимизда муҳташам спорт иншоотлари, болалар мусиқа ва санъат мактаблари бунёд этилмоқда, замонавий жиҳозланмоқда. Хусусан, 2015 йили Қизилтепа, Кармана, Конимех, Хатирчи, Учқудуқ, Навбаҳор туманларида олтита болалар спорти иншооти фойдаланишга топширилди. Илгари спорт иншоотларида ёшлар 7-8 спорт тури билан шуғулланган бўлса, бугунги кунда уларнинг сони 25 га етди. Учқудуқ туманида ҳам спорт билан мунтазам шуғулланаётган ёшлар сафи йилдан-йилга кенгаймоқда. – Замонавий иншоот барпо этилиб, жаҳон андозаларига мос жиҳозлангани таълим-тарбия сифати ва самарадорлигини янада оширди, – дейди Учқудуқ туманидаги 18-болалар ва ўсмирлар спорт мактаби директори Сирожиддин Узоқов. – Мактабда ташкил этилган 16 спорт тўгарагида ҳар куни 200 дан зиёд ўғил-қиз ўзлари хоҳлаган спорт тури билан шуғулланиши учун барча шароит яратилган. Ўзбекистон Болалар спортини ривожлантириш жамғармаси вилоят филиалидан олинган маълумотларга кўра, 2016 йилда Қизилтепа туманида ёпиқ сузиш ҳавзаси ва 17-умумтаълим мактабида спорт зали, Навоий шаҳри, Хатирчи, Навбаҳор туманларидаги бир неча умумтаълим мактабининг спорт зали қурилиши режалаштирилган. Навоий вилоятида 2003-2015\nйилларда 88 спорт иншооти қурилиб, фойдаланишга топширилди. 4 миллиард сўмдан\nзиёд маблағ сарфланиб, 120 турдаги спорт анжомлари билан жиҳозланган\nиншоотларнинг аксарияти қишлоқ ҳудудларида бунёд этилган. Вилоятдаги\n2 минг 493 спорт секциясида 58 мингдан зиёд ёшлар ўзлари қизиққан спорт тури\nбилан мунтазам шуғулланмоқда. Уларнинг қарийб 26 минг нафари қизлардир. – Президентимиз раҳнамолигида ёш авлоднинг спорт билан мунтазам шуғулланиши,\nжисмонан ва маънан баркамол улғайиши учун барча имкониятлар яратилмоқда, –\nдейди Ўзбекистон Болалар спортини ривожлантириш жамғармаси Навоий вилояти\nфилиали директори Улуғбек Жабборов. – Давлатимиз раҳбари ташаббуси билан 2002\nйилда Ўзбекистон Болалар спортини ривожлантириш жамғармасининг ташкил этилиши\nбу борада янги даврни бошлаб берди. Жамғарма маблағлари ҳисобидан ҳар йили\nшаҳар ва қишлоқларимизда муҳташам спорт иншоотлари, болалар мусиқа ва санъат\nмактаблари бунёд этилмоқда, замонавий жиҳозланмоқда. Хусусан, 2015 йили\nҚизилтепа, Кармана, Конимех, Хатирчи, Учқудуқ, Навбаҳор туманларида олтита\nболалар спорти иншооти фойдаланишга топширилди. Илгари спорт иншоотларида ёшлар\n7-8 спорт тури билан шуғулланган бўлса, бугунги кунда уларнинг сони 25 га етди. Учқудуқ туманида ҳам спорт билан мунтазам шуғулланаётган ёшлар сафи\nйилдан-йилга кенгаймоқда. – Замонавий иншоот барпо этилиб, жаҳон андозаларига мос жиҳозлангани\nтаълим-тарбия сифати ва самарадорлигини янада оширди, – дейди Учқудуқ\nтуманидаги 18-болалар ва ўсмирлар спорт мактаби директори Сирожиддин Узоқов. –\nМактабда ташкил этилган 16 спорт тўгарагида ҳар куни 200 дан зиёд ўғил-қиз\nўзлари хоҳлаган спорт тури билан шуғулланиши учун барча шароит яратилган. Ўзбекистон Болалар спортини ривожлантириш жамғармаси вилоят филиалидан олинган\nмаълумотларга кўра, 2016 йилда Қизилтепа туманида ёпиқ сузиш ҳавзаси ва\n17-умумтаълим мактабида спорт зали, Навоий шаҳри, Хатирчи, Навбаҳор\nтуманларидаги бир неча умумтаълим мактабининг спорт зали қурилиши


Янги уйлар соҳибларини топди\nТуркистон вилоятида 400 минг кв.метрга яқин уй-жой фойдаланишга топширилди\nТуркистон вилоятида ўтган йили молиялаштиришнинг барча манбалари оқали 387, 8 минг кв.метр уй, яъни 3003та квартира фойдаланишга берилди. Бу кўрсаткич 2017 йилнинг шу даврига нисбатан 21,7 фоизга ўсган. Давлат бюджети ҳисобидан 171,8 минг кв.метр ижаравий уй, яъни 2509 квартира, 74та уйнинг қурилиши юритилмоқда. Йил якуни бўйича 30,6 минг кв.метр, яъни 500та квартира, 35та уй топширилган.\nБундан ташқари, жорий йил давлат бюджети ҳисобидан 186та кўпқаватли уй, умумий майдони яъни 466,2 минг кв. метрни ташкил этадиган 6721 та квартира қурилиши олиб борилади. Шундан 82тасини бу йил топшириш режаланмоқда.\nТуман ва шаҳарларда эса 1715та хусусий уй қурилишини тугатиш кўзда тутилмоқда. Йил охиригача вилоят бўйича жами 4848та квартира соҳибларини топади.\nЎтган йили вилоят маркази – Туркистон шаҳрида “Туркистон МЧБ” ҲЖ ҳамда хусусий қурувчилар орқали 6та кўпқаватли насия уй, яъни 336 уй, (26,1 минг кв.м.) қурилиши бошланди. 2019 йилнинг 3-чорагида шу уйлар фойдаланишга топширилиб, барчаси “7-20-25” дастури доирасида аҳолига тақдим этилади.\nТуркистон шаҳридаги “Ўтрор” кичик туманида умумий майдони 38 гектарни ташкил этадиган “Туркистон – янги шаҳар” уй мажмуаларида кредитга бериладиган 88та кўпқаватли уй қурилиши бошланди.\nТуркистон вилояти ҳокимининг матбуот хизмати, 2019-01-29, 11:00 197


Москвада ўзбекистонлик ва тожикистонлик мигрантлар ўртасида оммавий муштлашув юз берди.\nЯнги Москва ҳудудидаги Коммунарка аҳоли пунктида жойлашган турар жой мажмуаларидан бири ёнида ўнга яқин муҳожир ва қўриқчилар ўртасида муштлашув келиб чиқди.\nЁқутистонда ўрмон ёнғинлари сабабли фавқулодда ҳолат жорий этилди.\nФавқулодда вазиятлар вазирлиги маълумотларига кўра, ўтган сутка давомида Ёқутистон ўрмонларида ёнғинлар сони икки баравар кўпайган.\nСамарқандда сирка ичиб жонига қасд қилган аёл шифохонада вафот этди.\nКореяга ишга кетиш учун 19 киши бошқанинг ўрнига имтиҳонга киришга урингани аниқланди.\nБошқа фуқарога ўз номидан тестда қатнашишига рухсат берган шахслар кейинги 3 йил давомида имтиҳонда қатнашиш имкониятидан маҳрум этилади.\nАфғонистон шарқида кучли зилзила юз берди. Бу ҳақда "Замон" ёзмоқда. Маълум қилинишича, зилзилада камида 300 га яқин одам ҳалок бўлган, юзга яқин уй вайрон бўлган, вайроналар остида яна одамлар борлиги айтилмоқда.\nФарғонада жаримани тўлашга имконияти бўлмаган ҳайдовчи ўзини ёқиб юборгани айтилмоқда\nМали марказидаги қишлоқларга уюштирилган ҳужумларда 130 дан ортиқ киши ҳалок бўлди.\nМали расмийлари «Ал-Қоида» билан алоқадор «Катиба Масина» гуруҳини Мопти минтақасидаги қишлоқларга уюштирилган ҳужумларда айблади. БМТ тинчликпарвар кучлари ҳужумларни халқаро ҳуқуқнинг бузилиши деб атади.\nҚашқадарёда юк машинаси ва Nexia-1 иштирокида содир бўлган ЙТҲда йўловчи вафот этди.\nЧорраҳадан қайрилиб олаётган Nexia-1 машинасига рўпарадан келаётган “Зил-130” юк машинаси олд қисми билан урилган.\nИстанбулда ИШИДнинг янги раҳбари қўлга олинди .\nАбу Ҳасан ал Қурайшийни қўлга олиш бўйича халқаро операцияни Истанбул разведка ва терроризмга қарши кураш бўлими гуруҳлари ўтказган.\nБахмал туманида уч кунда иккита қотиллик содир этилди.\nЖиззах вилояти Бахмал туманида оилавий можаролар туфайли уч кунда иккита қотиллик содир этилган.\nРоссиянинг Санкт-Петербург шаҳри Невский туманидаги қурилиш майдончасида ўзбекистонлик 25 ёшли йигит икки метр баландликдаги зинадан йиқилиб тушди.


Болалар учун уй зўравонлигига чидаш керакми? • NeMolchi.uz\nBosh sahifa Jabrlanganlarga maslahat Болалар учун уй зўравонлигига чидаш керакми?\nБолалар учун уй зўравонлигига чидаш керакми?\n✅ Болалигида уй зўравонлигидан жароҳат олган болаларда катта бўлганларида соғлиқлари билан боғлиқ муаммоларга дуч келиш хавфи юқори бўлади, хусусан чекиш, токсикомания, семизлик, саратон, юрак касалликлари, депрессияга мойил бўладилар.\n✅ Уй зўравонлигида яшагандан кўра нотўкис оилада яшаган хавфсизроқдир.\n✅ Уй зўравонлиги муҳитида яшаётган болалар бошқа болаларга қараганда кўпроқ қўпол муомалага учрайди. Масалан, она уй зўравонлиги қурбони бўлган оилаларнинг ярмида болалар жисмоний зўравонликка учрайди.\n✅ Уйдаги зўравонликка гувоҳ бўлган болалар ва ўсмирлар тегишли гендер моделини ўзлаштиради (доим эмас) ва уни кейинги авлодда амалга оширадилар.\n❗Агар «болалар ва оила учун» зўравонликка чидаб келаётган бўлсангиз, фарзандларингиз бундай қарордан вояга етганида азоб чекиши эҳтимоли юқоридир. Улар учун бундай келажакни хоҳлайсизми?


Ҳиндистонда овчи 15 кишини босиб ташлаган филни отиб ўлдирди\nҲиндистонда овчи Наваб Сафат Али Хон ҳукумат илтимосига кўра Ҳиндистон шарқида 15 кишини босиб ташлаган ёввойи филни Жаркханд штатида отиб ўлдирди. Бу ҳақда “Ассошиэйтед пресс” ахборот агентилиги хабар бермоқда.\nМаълум қилинишича, филни бартараф этиш бўйича операцияда 100 га яқин одам иштирок этган, бироқ ҳукумат фақатгина Хонга ўқ узишга рухсат берган.\n“Агар у бизни хартуми билан урганда биз ҳалок бўлардик. Бу жуда хавфли операция эди”, деб айтган овчи.\nШтат ёввойи табиати қўриқчиси ва бош ўрмончиси Л.Р.Сингхнинг айтишича, филни ўлдириш ҳақидаги қарор бир ҳафта давомида уни транквилизатор билан ухлатиш ва тутишга уринишлар бесамар кетгандан кейин қабул қилинган.\nМаълумотларга кўра, ўз тўдасидан ажралган фил март ойида Бихар штатида 4 кишини, қўшни Жаркхандда эса 11 кишини янчиб ўлдирган.\nХиндистон атроф-муҳит вазирлигининг маълум қилишича, мамлакатда ҳар куни камида бир киши камёб жонзотлар, асосан филлар билан тўқнашувдан ҳалок бўлади.\nИспанияда қочиб кетган филлар туфайли катта йўл ёпилди\n14:53 / 03.04.2018\n“Чекаётган” фил олимларни ўйлантириб қўйди (видео)\n23:25 / 28.03.2018\nФилнинг эркакка ҳужуми аянчли якунланди (видео)\n08:55 / 28.02.2018


15:35 / 22.11.2017\nШимолий Корея фуқароларига “ичиш, қўшиқ куйлаш ва ўйин-кулги қилиш билан боғлиқ бўлган барча учрашувларда” иштирок этиш тақиқланди. Шунингдек, КХДР режими “ахборот устидан назоратни кучайтирмоқда”, деб хабар берди Yonhap янгиликлар агентлиги.\nFox News тахминига кўра, қўшиқ куйлаш ва хурсанд бўлишга қўйилган бу тақиқ Шимолий Кореяга қарши санкциялар салбий таъсирининг олдини олишга бўлган уринишдир. Эслатиб ўтамиз, Шимолий Корея яқинда ўтказган ядровий синовлари туфайли яна қаттиқ босим остида қолди.\nАввалроқ KUN.UZ КХДР Жанубий Корея билан вақтинчалик сулҳ ҳақидаги келишувни бузгани маълум қилингани ҳақида ёзганди.


Метилурацил ректал суппозиторийлар – medu.uz – Дорилар ҳақида маълумотлар ўзбек тилида\nМетилурацил ректал суппозиторийлар\nHome Йўриқномалар Метилурацил ректал суппозиторийлар\nХалқаро патентланмаган номи: Диоксометилтетрагидропиримидин\nсуппозиторийлар учун асос: қаттиқ ёғ (Витепсол, Н 15, W 35 маркали, NA 15, NAS 50 маркали)) суппосир – 2,3 г вазнли суппозиторий олгунча.\nОқ ёки сарғиш ёки оч-сарғиш тусли оқ рангли, торпедасимон шаклли суппозиторийлар.\nСуппозиторий юзасида оқ караш пайдо бўлишига йўл қўйилади.\nТўқималар репарациясининг стимулятори\nАнаболик фаолликка эга. Гемопоэтик, лейкопоэтик, иммуностимулловчи, яллиғланишга қарши таъсир кўрсатади. Нуклеин алмашинувини нормаллаштириб, тўқимани ўсиши ва грануляцион етилишини ва эпителизацияни (шу жумладан меъда ичак йўли шиллиқ қаватларининг тез пролиферацияловчи хужайраларида) тезлаштириб, жароҳатларда хужайра регенерацияси жараёнларини тезлаштиради, эритро- ва лейкопоэз, иммунитетнинг хужайра ва гуморал омилларини рағбатлантиради.\nЭрозив-ярали колитлар, проктосигмоидитлар, орқа йўлининг ёриқлари.\nПрепаратнинг компонентларига юқори сезувчанлик, 8 ёшгача бўлган болалар.\nМетилурацил ректал суппозиторийлар препарати ҳомиладорликда ва эмизиш даврида қўлланганида хавфсизлигига оид маҳсус тадқиқотлар ўтказилмаган. Препарат ҳомиладорларда ва эмизиш даврида фақат, агар она учун кутилаётган фойда ҳомила ва бола учун потенциал хавфдан устун бўлган ҳолатдагина қўлланилади.\nРектал: 0,5-1 г суткада 3-4 марта; 8-15 ёшли болаларга – суткада 500 мг. Даволаш курси касалликнинг характерига қараб 7 кундан 4 ойгача.\nПрепаратнинг дозасини ошириб юбориш ҳолатлари ҳақида хабар қилинмаган.\nБошқа дори воситалар билан ўзаро таъсири ёки номутаносиблиги ҳолатлари баён этилмаган.\nРектал суппозиторийлар 500 мг. 5 суппозиторийдан контур уяли ўрамда. Икки контур уяли ўрам препаратни қўллаш бўйича йўриқномаси билан бирга картон қутига жойлаштирилган.\nБолалар олаолмайдиган жойда, 250С дан юқори бўлмаган ҳароратда сақлансин.\n2 йил. Ўрамида кўрсатилган яроқлилик муддати тугаганидан сўнг препарат қўлланилмасин.\nМетилурацил сиртга қўллаш учун суртма15.04.2018Кейингиси


Бош сахифа > Янгиликлар > ЖССТ коронавирусдан сақланишнинг энг яхши йўли масофа сақлаш эканлигини айтмоқда\nЖССТ коронавирусдан сақланишнинг энг яхши йўли масофа сақлаш эканлигини айтмоқда\nЖаҳон соғлиқни сақлаш ташкилотининг Россиядаги вакили Мелита Вуйнович масофа сақлаш коронавирусдан ниқобга қараганда яхшироқ ҳимоя қилишини айтди, деб хабар бермоқда «Коммерсантъ». Унинг фикрича, бошқа ҳимоя усулларига амал қилинмаса, тиббий ниқоб тақиш бефойда.\n«Агар соғ одам бемор билан бир хонада бўлмаса, унга тиббий ниқоб шарт эмас. Агар одамлар орасида бўлса, у ҳолда тақиш лозим. Бироқ жисмоний масофа сақлаш ниқобдан ҳам яхшироқ ҳимоя қилади», — деган у «Россия 1» телеканали эфирида.\nУнинг сўзларига кўра, ниқобнинг ўзи коронавирусдан тўлиқ ҳимоя қилмайди. Агар масофа сақланмаса, қўллар ювилмаса, одам ниқоб тақса ҳам, «касалланиши аниқ». Мелита Вуйнович ниқоб ўз-ўзидан зарарли эмаслиги, аммо одамлар уни деб хатти-ҳаркатларини ўзгартириши мумкинлигини айтган. Шунингдек, ниқобларни 2 соат фойдалангандан сўнг қайтиб тақмасликка чақирган.\nКўрилганлар сони: 1179


“Тез ёрдам” 40 дақиқада эмас, 7 дақиқада етиб борган: Ўлим ҳолатига юрак хасталиги сабаб бўлган - zarnews.uz\nИжтимоий тармоқларда тарқалган Андижон вилоятида “тез ёрдам” 40 дақиқада келгани сабабли одам вафот этгани айтилган видеолавҳа вилоят соғлиқни сақлаш бошқармаси томонидан ўрганилиб, қуйидагиларни маълум қилади.\nЖорий йил 20 май куни соат 12:12да Андижон шаҳар Бобур шоҳ кўчасидаги “Доктор Магнус” хусусий тиббиёт клиникаси рўпарасида номаълум шахснинг велосипеддан йиқилиб, ҳушсиз ётганлиги тўғрисида Андижон шаҳар тез тиббий ёрдам бўлимига чақирув бўлган.\nЧақирувни қабул қилган тез тиббий ёрдам диспетчери тез тиббий ёрдам бригадасига соат 12:14да етказган. Тез тиббий ёрдам бригадаси воқеа жойига соат 12:21да, яъни 7 дақиқада, ўз вақтида етиб борган. Тиббиёт ходимлари томонидан ҳушсиз ётган фуқаро текширилганда, ўлим ҳолати белгилари аниқлангач, “тез ёрдам” шифокори томонидан соат 12:30да ички ишлар органларига хабар берилган, улар эса соат 12:44да воқеа жойига етиб келган.\nМарҳум вилоят суд-тиббий экспертиза бюроси томонидан текширилиб, ўлим сабабларининг дастлабки хулосаси берилган.\nМаълум бўлишича, вафот этган фуқаро 1951 йилда туғилган А.М. бўлиб, Андижон шаҳар Гумбаз МФЙда яшаган. Яқинларининг сўзига кўра, у юрак хасталиги билан оғриб келган ва 2 марта юрак хуружини ўтказган.\nЎлимга сабаб бўлган дастлабки ташхис: “Сурункали юрак ишемик касаллиги. Юрак тож қон-томирлари атеросклерози. Юрак миокард инфарктидан кейинги кардиосклероз. Юрак чап қоринча мушаклари қон айланишининг бузилиши. Ўткир юрак қон-томир ва нафас етишмовчилиги”. Марҳум танаси текширилганда йиқилиш билан боғлиқ ҳеч қандай жароҳат излари аниқланмаган.\nЭслатиб ўтамиз, 441 минг 713 нафар аҳолига тиббий хизмат қилиб келаётган Андижон шаҳар тез тиббий ёрдам бўлимида жами 34 та тез тиббий ёрдам бригадалари мавжуд бўлиб, автомашиналар билан тўлиқ таъминланган.\nТеглар: Тез ёрдам ССВ


Олий лиганинг 10-тур доирасида бўлиб ўтган "Андижон" - "Шўртан" учрашувидан сўнг ташкиллаштирилган матбуот анжуманинг биринчи қисмида, меҳмон жамоа бош мураббий вазифасини вақтинча бажариб келаётган клуб техник директори - Ихтиёр Каримов учрашув борасидаги фикрларини қуйидагича изоҳлади:\n- Авваламбор, бугунги ўйин учун футболчиларимга, сабр, матонат ва ўз иқтидорларини тўлиқ намоиш этишгани учун миннатдорчилик билдираман. Олдимизга қўйилган вазифани бажардик. Йигитлар ҳам бугун олдиларига қўйилган талабни ва барча кўрсатмаларни бажара олдилар. Шунинг эвазига бугун ушбу ғалабани қўлга киритдик. Учрашувдан олдин "Андижон"нинг ўйинларини кўриб, таҳлил қилиб чиққандик ва бу учрашувга мукаммал, пухта тайёргарлик кўргандик. Бу ўз самарасини берди.\n- Жамоа Сизга топширилганидан сўнг, жамоанинг ўйин услуби ҳам тубдан ўзгарди. Буни қандай изоҳлайсиз?\n- Мавсум аввалида учраган кетма-кет олти турдаги мағлубият, йигитларнинг ўзига бўлган ишончини йўқотишига сабаб бўлди ва уларнинг руҳиятига салбий таъсир ўтказди. Футболчиларимизни руҳан аста-секинлик билан ушбу вазиятдан чиқариб бордик ва мана кўриб турганингиздек, меҳнатимиз бугун ўз самарасини берди. Ҳатто, ўтган турда "Машъал"га қарши учрашувда ҳам натижа кўрсатишга жуда яқин эдик, аммо ўйин сўнгида жамоамизга бироз омад етишмади. Бир сўз билан айтганда, шогирдларимни руҳан тайёрлай олганимиз бизга катта ёрдам бермоқда ва бунинг учун уларнинг ўзларига ҳам рахмат айтмоқчиман.\n- Ботир Қораевга тўхталадиган бўлсам, бу футболчимиз кеча ўйинолди машғулотимизда жароҳат олиб бугун майдонга тушолмади. Келгуси ўйингача соғлигини тиклаб олади деган умиддаман.\n- Тўғри бу ғалаба албатта жамоага кўтаринки руҳ бағишлайди. Аммо бу оёғимизни ердан узмасдан кейинги турга тайёргарлик кўришга халақит қилмайди деб ўйлайман. Бу ўйин тарихда қолди. Уни унутиб, олдинга юришни давом эттиришимиз лозим.\n- "Андижон" жамоасининг ўйин услубида катта ўзгаришларни кузатмадим. Сабаби, ўйин услубини тузиш ва уни ўзгартириш осон иш эмас.\n- Жамоамизнинг бугунги ғалабасини сенсация дея олмайман. Чунки, биз бунга яқин турган эдик. Мен йигитларга ишонганман ва ишонаман. Улар ишончимни оқлашмоқда.


Мингга яқин ўзбекистонлик Мирзиёевдан диндорларни озод қилишни сўради « Ўзбекистон Халқ Ҳаракати\n12 March 2018 - 14:48\nБи-Би-Си радиосининг хабар беришича, диний айбловлар билан қамалганларни озод қилишни сўраб Ўзбекистон Президенти Шавкат Мирзиёевга йўлланаётган мурожаатга мингга яқин киши имзо чеккан. Ўзбекистон Республикаси Жиноят Кодексининг 159- ва 244-моддаси билан айбланиб қамалганларнинг аксари мутлақо айбсиз ва адолатсиз тарзда қамалган фуқаролар эканлиги айтилади.\n“Сизнинг ташаббусингиз билан 16 минг киши “қора рўйхат”дан чиқарилди. Бу машъум рўйхатдаги ҳар бир инсоннинг камида 5 нафардан қариндоши бор деб ҳисобласак, сиз камида 80 минг кишининг қалбига шодлик олиб кирдингиз. Ушбу 80 минг киши энди давлатимиз, жамиятимиз ва сиз бошчилигингизда олиб борилаётган сиёсатни ўзига дўст деб ҳисоблай бошлаганини тахмин қилиш мумкин”, дейилади унда.\n“Биз “уларнинг ҳаммаси айбсиз”, деган даъводан йироқмиз. Диний сабаблар билан қамалганларнинг айримлари қанчадир миқдорда айбдор бўлиши ҳам мумкин, лекин улар ҳам қайта адолатли суд қилиниши лозим деб ўйлаймиз”, дейилади унда.\nГулчаш опанинг ўғли 2001 йил диний эктсремизмда айбланиб, 244 модданинг 2 банди бўйича 12 йилга ҳукм қилинган. 2013 йили унга “ички тартибни бузган” деган айб қўйилиб, қарийб 4 йил, 3 йилу 11 ой қўшиб берилган.\n2017 йилнинг апрелида Бахтиёр Содиқовга яна “ички тартибни бузган” деган айб билан 3 йилу 2 ой муддат қўшиб берилган.\n“Ҳаммасига ёздим, ҳаммадан бир хил жавоб келяпти. Болангиз ички тартибни бузгани учун қамоқ муддати узайтирилди, деган. Бу жавобни мен ҳам биламан, лекин қанақасига фақат менинг болам чиқишига оз қолганда тартибни муттасил бузиши мумкин”, – дейди Гулчаш Содиқова.\n“ГУИНнинг ўринбосари ўғлингиз афв сўрамагани учун манзил колонияларига чиқарилмайди, деб айтди. Ўғлим қилмаган айби учун 17 йилдан бери ўтирган бўлса. Яна қўшимчасига уч муддатни ўтаётган бўлса, нима учун афв сўраши керак”, дейди Гулчаш Содиқова.\n“Март ойида, Наврўзга диндорларни афв қилишади. Ўшанда болангиз илиниши мумкин, деб айтишди. Бошқаларга ҳам шундай дейишяпти. Энди умид қилиб ўша амнистияни кутаяпмиз”, дейди у.


Ғазо секторида душанбадан сешанбага ўтар кечаси Исроил ҳарбий вертолёти одамлар яшайдиган уйга ракета отди.\n17 январ 2021, Тошкент вақти: 05:18\nКучли портлаш натижасида камида уч киши ҳалок бўлди ва саккиз киши жароҳатланди. Қутқарувчилар вайронани тозаламоқдалар.Қурбонлар сони кўпайиши мумкин.\nШоҳидларнинг хабарларига кўра, авиазарбалардан бир неча дақиқалар олдин бу уйни “Хамас” радикал гуруҳининг уч фаоли тарк этган.\nИсроил армияси қўмондонлиги портлаш ҳақида бирор нарса билмаслигини баён қилди.Фаластин хавфсизлик кучлари қидирув ишларини олиб бормоқдалар.


Оммабоп бўлган Samsung Galaxy смартфонининг янгиланган версияси чиқмоқда - Terabayt.Uz\nSamsung Galaxy M52 5G тақдим қилинди\nSamsung Galaxy S22 Ultra'нинг рендерлари эълон қилинди!\nOppo компанияси янги ўйинбоп смартфонни сотувга чиқармоқда\nSurface Duo 2 vs Galaxy Z Fold3: қайси бири кучлироқ?\nXiaomi янги сериядаги смартфонларни ишлаб чиқаришни бошлайди. У қандай номланади?\nDimensity 700 чипи ва 90Hz дисплейга эга бўлган Samsung Galaxy F42 5G смартфони келгуси ҳафта намойиш қилинади\nОммабоп бўлган Samsung Galaxy смартфонининг янгиланган версияси чиқмоқда\nSamsung ўтган йилнинг март ойида Galaxy M21 смартфонини тақдим этган эди. Энди эса компания смартфоннинг янгиланган талқини -- Galaxy M21 2021 Edition шу йилнинг 21 июль санасида тақдим этади.\nЎҚИНГ: Samsung Galaxy M22'нинг техник жиҳатлари ва рендерлари сиздирилди\nСмартфон ҳақидаги маълумотларни Amazon.in сайти эълон қилган. Маълумотларга кўра аввалги миш-мишларда Galaxy M21 Prime Edition деб аталган Galaxy M21 2021 Edition келаси чоршанба куни Ҳиндистонда Amazon Prime Day тадбирида тақдим этилади.\nШунингдек, электрон тижорат гиганти ўз веб-сайтида промо-саҳифа очиб, Galaxy M21 2021 Edition'нинг дизайни ва асосий хусусиятлари ҳақида маълумот берди.\nСмартфон 6.4 дюймли FullHD+ Super AMOLED Infinity-U дисплейи ҳамда 6,000 мАс сиғимли аккумуляторга эга бўлади. Смартфонда учта камера бўлиб, асосий камера 48МПни ташкил қилади.\nҚурилмада бармоқ изи сканери орқа панелда жойлашган бўлади. Смартфоннинг икки хил рангли: Charcoal Black ҳамда Arctic Blue турлари мавжуд.\nСмартфоннинг бошқа техник жиҳатлари ҳақида маълумот берилмаган. Аммо айрим манбаларда Galaxy M21 2021 Edition шунчаки Galaxy M21'нинг янгиланган талқини бўлиши айтиб ўтилган. Агар шундай бўлса, смартфон Exynos 9611 чипи, 15 ватт тезкор қувватланиш имконияти, 20МП селфи камера, 48МП асосий камера ҳамда унга қўшимча 8МП ультракенг ва 5МП сатҳ камерага эга бўлади.\n#Galaxy M21 2021 Edition\n50МП асосий камера ҳамда 5,000 мАс сиғимли аккумулятор: Samsung'дан 200 долларлик янги ҳамёнбоп смартфон


«Челси» иродали ўйинда «Тоттенхэм» билан дурангга эришди. «Лестер» - чемпион! » Ўзбекистон янгиликлари – Zamin.uz\nАнглия чемпионати 36-турида «Челси» клуби ўз майдонида «Тоттенхэм» билан 2:2 ҳисобида дуранг ўйнади. Ушбу натижа ўз навбатида «Лестер» клубини Англия чемпионатида ғолибга айлантирди. Бу ҳақда "Uff.uz" хабар берди.\nГарчи учрашувда «Тоттенхэм» биринчи бўлимда икки гол киритиб, ҳисобда олдинга чиқиб олган бўлсада, иккинчи бўлимда Кэйхилл ва Азарлар жавоб голларига муаллифлик қилиб, ўйин дуранг билан якунланишини таъминлаб бердилар.\nУшбу натижа ўз навбатида «Лестер»ни чемпион қилди. Англия чемпионати тугашига икки тур қолганида «Лестер» «Тоттенхэм»дан 7 очкога ўзиб кетди ва муддатидан аввал ғолибликни нақд қилди. Эътиборли томони, Англия чемпионатида 38 йил деганда янги жамоа чемпионликни қўлга киритди. 1978 йилда «Ноттингем Форест» ғолиб чиққан эди. «Лестер» эса Англия Премьер лигасида чемпион бўла олган 24-жамоа бўлди.\n09:47 Англия Лига кубоги. «Лестер» - «Челси» — 2:4\n09:59 Эден Азар: «Челси» футболчилари ва мухлислари «Тоттенхэм» чемпион бўлишини истамайдилар


17 апрел 2021, Тошкент вақти: 20:47\nОзодлик билан суҳбатда мулозим¸ “Дунëнинг баъзи давлатлари, хусусан, Жанубия Кореяда болаларга жисмоний жазо беришга қонун изн беришини аммо Ўзбекистонда ўқувчиларга жисмоний жазо бериш тақиқланганини” таъкидлади.\nЎқитувчи ўқувчини нега урган эди?\nОзодлик мухбири калтакланган ўқувчининг қариндошлари¸ вилоят ҳокимлиги расмийлари ва коллеж ўқитувчилари билан гаплашиб воқеага ойдинлик киритишга уринди.\nАвтомобиль йўллари касб-ҳунар коллежи ўқитувчиларидан бирининг исми сир қолиш шарти билан Озодликка айтишича¸ биринчи курс ўқувчисининг мунтазам дарс қолдиргани биология ўқитувчисниинг сабр-косасини тўлдирган:\n- Зебо Шернафасовна яхши ўқитувчи¸ лекин унинг ҳам асаби чидамай кетди. Мунтазам дарс қолдирган ўқувчини кавуши билан бўйнига урди. Ўқувчилардан бири буни видеога олиб тармоқда тарқатиб юборди. Воқеани эртасига 13 апрель куни мактабга ДХХдан (Давлат Хавфсизлик хизмати - таҳр) одам келиб тушунтириш хати ëздириб кетди. Ўша куни ўқитувчининг иши кўрилиб вазифасидан бўшатилди¸- деди ўқитувчи.\nБиология ўқитувчисидан калтак еган ўқувчининг яқин қариндоши исми сир қолиш шарти билан Озодликка баъзи тафсилотларни айтиб берди:\n- Муҳаммаднинг ўзи ўқишга ихлоси йўқ. Неча марта коллежга кетдим, деб кўчада дарсдан қочиб юрганида ушлаб олганмиз. Муҳаммад коллеждан анча узоқ бўлган Янгиариқ туман, Қулобод қишлоғидан қатнаб ўқийди. Отаси Умрбек Россияда ишлайди. Онаси эса касал. Онаси мактабга бориб тушунтириш хати ëзиб берди. Онасининг ҳам, бизнинг ҳам ўқитувчига эътирозимиз йўқ. Тергаган бўлса бола яхши ўқисин¸ одам бўлсин дея яхши маънода қилган¸ - дейди суҳбатдош.\nХоразм вилоят Хотин-қизлар қўмитасида ишлайдиган ва ўзини Нигора деб таништирган мулозима¸ коллежда ўқитувчиларнинг руҳий-маънавий ҳолати юзасидан етарлича иш қилинмаганини айтади:\n- Колллеж ўқитувчисининг асаби жойида эмасиги видеодан кўриниб турибди. Биз махсус гуруҳ тузиб воқеани ўрганганимизда ўқитувчининг оиласи тинч эмаслиги маълум бўлди. Сал олдин биология ўқитувчиси Зебо Нафасованинг турмуш ўртоғи гиëҳванд моддалар олди-бердисида айбланиб ҳибсга олинган ва иши терговда экан. Терговга қатнайвериб ўқитувчи аëлнинг асаблари қақшаган. Аммо нима бўлганида ҳам¸ ўқувчи айбдор бўлганида ҳам ўқитувчи қўл кўтармаслиги керак эди¸ - деди мулозима.\nОзодлик мактаб ва коллежларда ўқитувчининг ўз ўқувчиларига қўл кўтаргани ҳақида бир нечта мақола эълон қилган эди.\n2017 йилнинг октябрида Жиззах вилоят, Ғаллаорол тумани Лалмикор саноат коллежи ўқувчиси Абдувакил Турдимуродовни калтаклаганликда айбланган ўқитувчи Беҳзод Убайдуллаевнинг иши маҳкамага оширилган эди.


«O‘zimizniki» – сифати сақланган сутнинг бетакрор таъми\n09:41 / 20.06.2016\nСут - бу табиат инъом этган ажойиб озуқа. Сутнинг фойдали ва юмшоқ таъми катталар ва болалар учун қадрлидир. Энг муҳими сут табиий ва янги бўлиши лозим.\nСутли маҳсулотларнинг сифати унга ишлатилган сутнинг сифатига боғлиқ. Компаниямизнинг сут билан боғлиқ беш йиллик тажрибаси бор. Бизнинг ишлаб чиқариш корхонамизда олий навли сутдан «O‘zimizniki» номли сут тайёрланмоқда.\nБизнинг фермер хўжалигимиз Ўзбекистоннинг сўлим водийсида жойлашган. Ишлаб чиқариш комплексимиз фермер хўжалигимиз ёнида жойлашганлиги сабабли тайёрланган «O‘zimizniki» сути ўзида фойдали ва ажойиб таъмни сақлаб қолган.\nСигирларимиздан яхши натижа олиш ва уларни бошқариш мақсадида электрон тизим жорий этилган. Бу автоматлаштирилган тизим ҳар бир жонивор ва унинг ҳолати ҳакидаги маълумотни компьютер базасига юбориб туради.\nОзиқлантириш тартиби тўғрисидаги маълумот, сигирларнинг саломатлиги ва олинадиган сутнинг параметрлари мутахассислар томонидан реал вақтда қабул қилиб олинади. Шу йўл билан касал жониворнинг сути соғлом жониворлар сутига қўшилиб кетмаслиги таъминланади ва сут хом-ашёсини сифати сақлаб қолинади.\nБизнинг фермамиздаги барча сигирлар юқори маҳсулдор голштин-симентал турига мансуб. Ишлаб чиқаришда замонавий ва сўнгги технологиялардан фойдаланганимиз сабаб, сифатнинг давомийлиги ҳамда сутимизнинг фойдали хусусиятларининг сақланиб колинишига ишонамиз.\nСутнинг сифати ва таъми сигирларнинг озиқланиш рационига ҳам боглиқ. Шунинг учун биз ўзимиз озуқа етиштирамиз, сигирларимиз учун фойдали меню тузамиз. Бу ерда, яъни шаҳар ташқарасида, сигирларимиз сараланган озуқа билан озиқлантирилади. Айнан шу боис экологик тоза ва жуда ҳам ширин таъмли сут беради.\nСигирларни соғиш жараёни автоматлаштирилган бўлиб, бир неча дақиқа давом этади. Автоматлаштирилган тизим хом-ашё олиш босқичида ҳам, маҳсулот билан инсон ўртасидаги боғлиқликни бартараф қилади.\nҲар бир сигирга ўрнатилган чип орқали унинг рақами ўқилади, кейинчалик соғин жараёни тўғрисида маълумотга ҳам эга бўламиз. Ҳозиргина соғиб олинган сут доимо илиқ бўлади. Янги соғилган илиқ сут, соғиш булимидан сут тармоғи орқали сут сақлаш ва совитиш жойига келиб тушади. Сўнгра махсус сут тармоғи орқали ишлаб чиқариш бўлимларига ўтказилади.\nБизнинг ишлаб чиқариш жараёнимизга хуш келибсиз! Шу ерда биз табиий ва фойдали «O‘zimizniki» сутини яратамиз.\nСутни ишлаб чиқариш бўйича барча жараёнлар фермамизнинг ўзида амалга оширилади. Маҳсулотимизнинг таъми, сифати ва фойдалигига кафолат бериш учун барча жараёнларда юқори сифат стандартларига риоя этамиз. Юқори сифатли технологиялардан фойдаланган ҳолда «O‘zimizniki» сути тайёрланади ва бунда икки дақиқада сут 137оС ҳароратда иситилиб, тўрт дақиқа давомида ушлаб турилади ва шу заҳоти хона ҳароратигача совутилади. Шу туфайли сут бактериялардан холи бўлиб, барча фойдали хусусиятларини сақлаб қолади. Сутни ишлаб чиқаришнинг барча жараёнлари ҳаво ва нур киришидан ҳоли бўлган ҳолда амалга оширилади. Сутнинг таъми ва фойдали хусусиятларини етказиб бориш учун замонавий қадоқлаш усулидан фойдаланамиз. Бизнинг ёрқин қадоғимизда сут соф ва стерил ҳолда, ҳеч қандай хусусиятини йўқотмасдан 6 ой давомида сақланади.\n«O‘zimizniki» сутини ишлаб чиқаришда сутни насилли чорвалардан соғиб олишга ва уни қадоқлашга бир неча соат сарф этилишини, шу заҳоти савдога чиқарилиши ҳамда харид қилинишини ҳисобга олиб, ишлаб чиқарилган сут шу куннинг ўзида Сизнинг дастурхонингизда бўлади.\nСизнинг истеъмолингизни бойитиш мақсадида Биз қуйидаги ассортиментдаги маҳсулотларни ишлаб чиқарамиз:\n- ҳажми 1 литрли қадоқланган, ёғлилик даражаси 2 ва 3,2 фоиз бўлган сут;\n- ҳажми 250 миллилитрли қадоқланган ёғлилик даражаси 1 ва 2 фоиз бўлган сут.\nБу ҳали ҳаммаси эмас. Биз Сизларни такрорланмас таъмли маҳсулотлар билан хурсанд қилишни давом этамиз.\n«O‘zimizniki» - Ўзимизники ширин ва фойдалидир.


ОДИЛ СУД ШАЪНИ – МИЛЛАТ ШАЪНИ - AUZ.UZ\nОДИЛ СУД ШАЪНИ – МИЛЛАТ ШАЪНИ\nЯқин кунлар ичида халқимизнинг энг улуғ, энг азиз байрами - Мустақиллик байрамини нишонлаймиз. Шукрки, Мустақиллик неъмати туфайли жамиятимизда инсон қадри улуғланмоқда, унинг ҳуқуқ ва эркинликлари ишончли ҳимоя қилинмоқда. Буни мен каби ноҳақ айбланган инсонлар бошқалардан кўра теранроқ англайди, ҳис этади.\nАёл бошим билан ҳаётимнинг кейинги йилларида кўп азоб-уқубатларга дучор бўлдим. Мен ўзганинг мулкини ўзлаштириш, ҳужжатларни сохталаштириш, товламачилик ва мансаб ваколатини суиистеъмол қилиш каби қатор жиноятларни содир этишда айбландим. Инсон сифатида шаъним, қадр-қимматим топталди. Ҳеч кимга, ҳатто душманимга ҳам бундай кўргуликни раво кўрмайман.\nАслида кекса, ногирон бир аёлга қилган яхшиликларим, маҳаллам учун қилган хизматларим ортидан кўп азият чекдим. Кимларнингдир бўҳтон, туҳмат асосидаги айбловлари, тергов ҳаракатларининг юзаки ўтказилганлиги туфайли уч йил давомида сарсон-саргардон, жиноятчи деган номни кўтариб юришга мажбур бўлдим.\nОйнинг ўн беши қоронғу бўлса, ўн беши ёруғ бўлади, деганларидек, ана шу оғир кунлар бугун ортда қолди.\nПрезидентимиз ташаббуси билан мамлакатимизда демократик ва эркин фуқаролик жамиятини барпо этиш, фуқароларнинг ҳуқуқ ва эркинликларини ишончли ҳимоя қилиш, суд тизимини ислоҳ қилиш, одил судловга эришиш, фуқароларнинг қонун олдида тенглиги, инсонпарварлик, адолатлилик ва айбсизлик презумпцияси каби конституциявий принципларни таъминлаш борасида олиб борилаётган ишлардан руҳланган ҳолда суд қароридан норози бўлиб, Ўзбекистон Республикаси Олий судига шикоят билан мурожаат қилдим. Шикоятимга асосан, суд ҳукми қайтадан кўриб чиқилди.\nМени айблаш ҳақидаги иш Жиноят ишлари бўйича Бўз туман суди томонидан (2017 йилнинг 1 декабрида) кўриб чиқилиб, тақдим этилган ҳужжатлар ҳамда гувоҳларнинг кўрсатмаларига асосланиб, ҳатти-ҳаракатларимда жиноят ҳолатлари мавжуд эмаслиги, очиқ-ойдин айтилди. Суднинг аввалги қарори бекор қилиниб, оқландим.\nҲақиқат қарор топди. Лекин бунгача бўлган ишлар, яқинларим, таниш-билишларим олдидаги хижолатчиликлар, қай даражада руҳий тушкунликка тушганлигимни сўз билан таърифлай олмайман.\nЭнг асосийси, одамлар олдида қадим тик, руҳимда ҳаловат бор. Бугун нафақат мени, балки мен каби ноҳақ айбланган кўплаб кишилар ҳам ана шу сурурдан, ҳаловатдан кўнгли масрур бўлмоқда. Бу албатта, юртимизда суд-ҳуқуқ тизимидаги ислоҳотлар, адолат, қонун устуворлиги таъминланаётганлиги самарасидир.\nБунинг учун мен суд-ҳуқуқ тизимидаги ислоҳотлар асосчиси Президентимизга, қонун устуворлигини таъминлаш, судларни адолат қўрғонига айлантириш борасида катта ишларни олиб бораётган Ўзбекистон Республикаси Олий суди раҳбариятига, Андижон вилояти судьяларига ўз миннатдорчилигимни билдираман.\nМустақиллик шукуҳи кезаётган юртимизда инсон ҳақ-ҳуқуқларини таъминлаш, инсон шаъни, қадр-қимматини улуғлаш йўлида олиб борилаётган хайрли ишлар бардавом бўлсин.\nАндижон шаҳри, “Соғлом авлод” маҳалласи.


жүктеу/скачать 102.38 Kb.\nөлшемі 102.38 Kb.\nКўкс оралиғи жароҳатлари\nЯллиғланиш касалликлари Ўткир медиастенит\nКўкс орали ғ и ўсмалари ва кисталари\nТўш суяги орти (ички ) буқо қ .\nДермоид кисталар ва тератомалар.\nКўкс оралиғи - кўкрак бўшлиғининг орқа томондан умуртқа поғонаси, олдинги томондан кўкрак, ён томонлардан медиастинал плевра ва пастдан диафрагма билан чегараланиб турадиган қисми бўлиб, кўкс оралиғи юқорида аниқ чегараларсиз бўйин соҳасига ўтади.\nКўкс оралиғи шартли равишда юқори ва пастки қисмларга бўлинади, унинг сатҳи IV кўкрак умуртқасидан ўтади. Трахея юқори кўкс оралиғини шартли равишда олдинги ва орқа кўкс оралиғига бўлади, юрак халтаси эса пастки ва олдинги, ўрта ва орқа кўкс оралиғига бўлади. Кўкс оралиғи топографик-анатомик боғлиқ аъзолар ва тўқималарнинг йиғиндиси ҳисобла-нади. Юқори кўкс оралиғида трахея, қизилўнгач, айрисимон без, аорта равоғи, елка-бош веналари, кўкрак лимфатик йўли жойлашган бўлади.\nПастки кўкс оралиғининг олдинги ва ўрта қисмларида юрак ва перикард жойлашган бўлиб, ўрта қисмининг юқори учдан бирида эса трахея бифуркацияси, ўпка артерияси, аортанинг юқорига кўтарувчи қисми жойлашади. Ниҳоят, пастки орқа оралиғида аортанинг пастга тушувчи қисми, қизилўнгач, кўкрак лимфа йўли, симпатик ва парасимпатик нервлар ўтади.\nКўкс оралиғида жойлашган аъзоларни текширишнинг асосий усуллари ҳар томонлама рентгенологик текшириш (рентгеноскопия, полипозицион рентгенография, компъютер томография) дир.\nРасм 1. Компьютер томографияда кўкс оралиғини нормал кўриниши.\nКомпъютер томография - замонавий, батафсил маълумот берувчи текширув усули ҳисобланиб, кўкрак қафасидан керакли ҳар қандай даражада кўндаланг кесма олишга ва унда жойлашган барча аъзолар ҳақида батафсил маълумот олишга имкон беради.\nБундан ташқари, кўкс оралиғининг аниқ диагностикаси учун қуйидаги усуллар қўлланилиши мумкин.\nПневмомедиастикография - кўкс оралиғига газ киритилгандан кейин амалга ошириладиган рентгенологик текширув. Кўкс оралиғи ўсмаларининг чегараларини аниқлашга ёрдам беради.\nСунъий пневмоторакс - плеврал бўшлиққа газ юбориш билан боғлиқ текшириш усули бўлиб, ўпканинг ўсмасини кўкс оралиғидаги ўсмалар ва кисталардан тафовут қилиш имконини беради.\nАнгиография - юрак ва йирик қон томирларга катетер ёрдамида рентген-контраст моддалар юбориб рентген тасвирларни олиб таҳлил қилувчи текширишдан иборат.\nБиопсия олиш ва диагнозни узил-кесил аниқлаш учун: бронхлар орқали пункция, торакоскопия, трансторакал аспирацион биопсия, медиастино-скопия ёки периартериал медиастинотомия қилиниб материал олинади ва ундан препарат тайёрланиб, микроскоп ёки электрон микроскоп ёрдамида текширилади.\nКўкс оралиғининг очиқ ва ёпиқ жароҳатлари фарқ қилинади. Уларни яна аъзолар жароҳатланмаган яраланишлар, олдинги кўкс оралиғи жароҳатланган яраланишларга бўлиш мумкин. Клиник манзараси қайси аъзонинг қай даражада жароҳатланганига, ҳамда қон оқиш даражасига боғлиқ бўлади.\nЁпиқ жароҳатлар кўпинча кўкс оралиғи йирик қон томирларининг жароҳатланиши оқибатида ичга қон кетиш, гематома шаклланиши каби патологик жароёнлар билан ўтади. Ўпка ва бронхлар жароҳатланганда кўкс оралиғи эмфиземаси ривожланади. Кўкс оралиғи гематомаси ва эмфиземаси нафас қисиши, цианоз, веналарнинг бўртиб чиқиши билан намоён бўлади. Одатда бу ҳолда, рентгенограммада кўкс оралиғининг кенгайганлигини, гематома пайдо бўлганида рентгентасвирда қоронғилашган соя чегараларини ва эмфиземада эса аксарият ёруғ тортганлиги аниқланади.\nДаволаш: яллиғланишга қарши муолажа ўтказиш, хаётий муҳим аъзолар ишини бир меёрга солишга қаратилган бўлади. Операция қилиш учун кўрсатма бўлиб, аъзолар, йирик қон томирларнинг ёрилиб улардан профуз қон кетиши, кўкс оралиғи аъзоларининг эзилиши, улар фаолиятининг кескин пасайиб кетиши каби ҳолатлар ҳисобланади.\nОчиқ жароҳатлар. Клиник манзараси жароҳатланган аъзо турига, қон кетишнинг ҳажми ёки даражасига боғлиқ. Даволаш – хирургик йўл билан амалга ошириладиган операция ҳажми - жароҳат тури ва характерига боғлиқ.\nЎткир медиастенит - кўкс оралиғи клетчаткасининг ўткир йирингли яллиғланиши. Унинг пайдо бўлишига, аксарият ҳолларда кўкс оралиғининг очиқ жароҳатлари, ўткир учли ёт жисмлар воситасида тешилиши, кимёвий моддалар таъсирида куйиши, баъзан эса асбоб-ускуналари ёрдамида текширишда жароҳатланиши ёки бўйиннинг чуқур флегмонасининг тарқалиб кетиши сабаб бўлади.\nКлиник манзараси. Ўткир медиастенит умумий ва маҳаллий симптом-ларнинг жадал ривожланиши билан характерланади. Касаллик ҳароратнинг бирданига 39-40°С даражагача кўтарилиши, гектик характердаги иситма, эт жунжикиши, кучли терлаш билан бошланади. Шу ҳолатда нафас қисиши, цианоз, тахикардия эрта бошланади, артериал қон босими пасаяди, оғир интоксикация белгилари намоён бўлади. Беморлар одатда кўкрак ва бўйин соҳасидаги тортишадиган санчиқли кучли оғриқларга шикоят қиладилар. Бўйинни эгиш ва тўғрилашда, бошни ён томонларга буришда, кўкракни босишда оғриқ кучаяди. Беморлар мажбурий ҳолатни эгаллайдилар (бошини олдинга қилиб қаддини баланд қўйиб ётадилар). Қизилўнгач, бронхлар тешилганда медиастинал, сўнгра эса тери ости эмфиземаси вужудга келади. Қон таҳлилида юқори лейкоцитоз, лейкоформуланинг чапга силжиши, ЭЧТнинг ошганлиги маълум бўлади. Рентгенограммаларда кўкс оралиғи кўланкасининг кенгайганлиги, ичи бўш аъзолар тешилганда эса, кўкс оралиғида газ борлиги қайд этилади.\nДаволаш: Муолажа тадбирларини ўтказиш билан бирга жарроҳлик амалиёти (операция) қўлланилади. Бундан мақсад инфекция манбаини бартараф этиш, кўкс оралиғини антисептик эритмалар билан доимий ювиб туриш учун қўш бўшлиғли силикон найчалар билан адекват дренажлашдан иборат. Муолажа тадбирлари бактериологик текширувлар таҳлили ва назорати остида антибактериал муолажа, диурез стимуляцияси Билан бирга детоксикацион инфузион муолажа, ҳамда беморнинг иммунологик ҳолатини қувватлайдиган муолажалар ўтказишдан иборат.\nСурункали медиастенит ўткир медиастенитнинг оқибати бўлиши мумкин. Унга сил, антиполипоз, захм сабаб бўлиши эҳтимоли бор. Идиопа-тик склерозловчи медиастенит ҳам фарқ қилинади.\nКасалликнинг клиник манзараси. Сурункали медиастенит узоқ вақт мобайнида белгисиз кечиши мумкин. Кейинроқ эса, кўкрак қафасида оғриқ, тана ҳароратини субфебрил кўрсаткичларгача кўтарилиши, йўтал, нафас олишда қийналиш ва унинг қисиши, ланжлик, ҳолсизлик, ютиш жароёнида қийналишлар, кўкракда сиқилиш сезгисининг пайдо бўлиши кузатилади. Бу симптомлар одатда сил (ўпка ёки лимфатик тугунлар сили), захм каби специфик касалликларидаги бўладиган клиник белгилар билан ўтади. Склерозловчи медиастенитда, касалликнинг ривожланиши жароёнида аста-секин юқори ковак венанинг эзилиши билан боғлиқ симптомларнинг пайдо бўлиши (юз керикиши, қўлда шиш, цианоз пайдо бўлиши), кўкрак тери ости веналарининг ғоят даражада кенгайиши содир бўлади. Диагнозни тасдиқлаш учун қизилўнгач ва юқори ковак венасига контраст модда юбориб рентгенологик текширишдан фойдаланилади.\nДаволаш: специфик антибактериал препаратлар тайинлашдан иборат. Идиопатик склерозлайдиган медиастенитда нурлаш, кортикостероидлар қўллаш мақсадга мувофиқ бўлади. Ҳаётий муҳим аъзолар эзилганда, хирургик усулларни танлашга тўғри келади.\nКўкс оралиғи ўсмалари ва кисталари\nКўкс оралиғи ўсмаларининг талайгина гистологик турлари мавжуд. Келиб чиқишига кўра улар:\nневроген (ганглионевромалар, нейробластома-лар, симпатикобласто-малар, ореохомоцитомалар, невриномалар ва невроген саркомалар);\nмезенхимадан келиб чиққан (фибромалар, фибросаркомалар, липома-лар, липосаркомалар, лимфангиомалар, гемангиомалар, ангиосарко-малар ва б.);\nлимфатик тугунлар ретикуляр тўқимасидан пайдо бўлган (лимфосар-комалар, ретикулосаркомалар, лимфогранулематоз);\nэмбриогенез бузилиши оқибатида пайдо бўладиган айрисимон ёки қалқонсимон безлардан келиб чиқадиган (дермоид кисталар ва тера-томалар, семиномалар, хариноэпителиома, кўкрак қафаси ичидаги буқоқ) ўсмалари бўлади.\nКўкс оралиғи кисталари ҳақиқий целамик кисталар ва перикард диверти-кулларига, бронхоген ва энтероген паразитар кисталарга бўлинади. Булар эмбриогенез жароёнининг бузилишлари оқибатида келиб чиқади.\nКўкс оралиғи ўсмалари ва кисталарини сохта ўсмалар, аневризмалардан (аорта, ўпка артерияси, тоқ вена аневризмаси), диафрагма чурраси, қизилўн-гач ўсмаларидан тафовут қилиш керак бўлади.\nКлиник манзараси. Кўкс оралиғининг ўсмалари ва кисталари илк босқичларда белгисиз кечади ва кўпинча профилактика мақсадида ўтказилган рентгенологик текширувларда аниқланади. Кейинчалик ўсиб кетганда ва атрофдаги аъзоларни эзиб қўйганида, кўкрак қафасида оғриқ, нафас олишнинг қийинлашуви каби белгилар пайдо бўлади. Кўкс оралиғининг ўсмалари ривожланиши жароёнида касалликка симпатик нерв алоқадор бўлганида Горнер симптоми аниқланади, қайтувчи нерв қўшилганда эса товушнинг бўғилиши каби белгилар кузатилади. Юракнинг эзилиши оқибатида, кўкрак қафасининг ўнг ярмида оғриқ пайдо бўлади, юрак ритмининг бузилишлари кузатилади. Невроген ўсмалар орқа миянинг эзилиши белгилари - сезувчанлик бузилишининг турли хил турлари, парез, фалажлар, кичик чаноқда жойлашган аъзолар фаолиятининг бузилишлари билан намоён бўлиши мумкин.\nЮқори ковак венасининг қаттиқ эзилиши – “юқори ковак вена” симптомокомплекси (белгилар мажмуаси)нинг ривожла-нишига олиб келади. Бунда юз, бўйин, қўллар, гавданинг юқори ярмида шиш ва цианоз пайдо бўлади. Шу билан бирга ўсмага алоқадор симптомлар пайдо бўлиши ҳам эҳтимол. Кўкс оралиғи ўсмаларининг кўпчилиги хавфсиз ўсмалардан ҳисобланиб, одатда ўсмалар ўлчамининг катталашиши оқибатида аъзоларнинг эзилиши юзага келганда, хирургик йўл билан олиб ташланади. Кўкс оралиғи ўсмаларининг кўпчилиги, вақт ўтиши билан хавфли ўсмалар турига айланиши мумкин. Демак, кўкс оралиғи ўсмалари диагностика қилинганда, беморнинг аҳволи имкон берса, профилактик нуқтаи назардан уни жарроҳлик амалиёти усулларини қўллаб олиб ташлаш, айни мақсадга мувофиқ бўлади.\nКўкс оралиғи ўсмалари ва кисталарининг айрим турлари диагностикаси, касалликнинг клиник манзараси ва даволаш. Невроген ўсмалар - кўкс оралиғининг кўпроқ учрайдиган хавфсиз ўсмаларидан ҳисобланади. Улар одатда, орқа кўкс оралиғи соҳасида жойлашади (расм 2).\nРасм 2. Кўкс оралиғи ўсмалари (КТдан кесма).\nНевроген ўсмалар симпатик нерв ганглийлари ва ўзаклари, адашган ва қовурғалараро нервлар, орқа мия пардаларидан келиб чиқади. Гистологик тузилиши жиҳатидан булар нейрофиброма, нейромиома, ганглионеврома, параганглиома, феохромоцитомалардир. Орқа мия илдизларидан чиқадиган ўсмалар қисман орқа мия канали ичига, қисман эса кўкс оралиғига “қум соат” каби шаклда бўлиб ўсади. Шу муносабат билан беморлар орқадаги оғриққа шикоят қиладилар, уларда орқа миянинг босилиш белгилари, парезлар ва фалажликлар ривожланади.\nРентгенологик аломатлар: тухумсимон ёки юмалоқ шаклдаги интенсив гомоген соянинг аниқ чегаралари бор, кўкс оралиғининг орқа юқори бўлимларида жойлашади, сунъий пневмоторакс қўйилгандан кейин яхшироқ аниқланади. Даволаш – хирургик йўл билан ўсма олиб ташланади.\nТўш суяги орти (ички) буқоқ. Кўкрак қафасининг тўш суяги ортида жойлашган ички буқоқ тиреоптоз (қалқонсимон безининг тўш суяги ортига тушиши) ва кўкс оралиғида жойлашган қўшимча қалқонсимон безлар ҳам киради. Аксарият ўнг тарафда, буқоқнинг бу тури кўпроқ учрайди.\nКўкрак қафасининг тўш суяги ортида жойлашган ички буқоқнинг муҳим белгиларидан бири бўлиб, трахеянинг эзилиши, сиқилиши ёки девиацияси (бир томонга сурилиши) ҳисобланади. Буқоқнинг ўлчамлари катта бўлганда кўкс оралиғидаги йирик қон томирларининг эзилиши симптомлари: бўйин тери ости веналарининг кенгайиши ва пульсацияси, бош оғриғи, юз салқиши “компрессион синдром” ривожланиши мумкин. Рентгенологик текширув қўлланилганда трахея ва қизилўнгачни жойидан силжиганлигининг аниқ чегаралари соя (кўланка) сифатида аниқланади. Кўпинча I131 билан сканерлаш аниқроқ маълумот беради. Даволаш - буқоқни хирургик йўл билан олиб ташлашдан иборат.\nТимомалар - айрисимон без ўсмалари, хавфсиз ва хавфли бўлиши мумкин. “Компрессион синдром” дан ташқари арегенератор анемия, Кушинг синдроми намоён бўлади. Кўп ҳолларда миастения белгилари (скелет мушакларининг бирданига бўшашиши, чайнаш, ютиш, нутқ, нафас олишнинг бузилиши, мушак гипотрофияси) билан ўтади. Бу симптомлар антихолинэстераза препаратлари юборилгандан кейин камаяди.\nДиагностика усулларидан медиастинография батафсилроқ маълумот беради. Даволаш - безни операция йўли билан олиб ташлашдан иборат.\nДермоид кисталар ва тератомалар. Дермоид кисталар эндодерма элементларидан ривожланади, деворлари қалин, бўшлиғида ёпишқоқ суюқлик, тери ва соч каби таркибий қисмлар бўлади. Тератомалар ўрта кўкс оралиғида бир неча пушт варақларидан ривожланади. Одатда, оғриқ ва «компрессион синдром» пайдо бўлгандагина диагностика қилинади. Даволаш - хирургик йўл билан олиб ташлашдан иборат.\nПерикард кисталари. Эмбрионал даврда тўқималарнинг ривожланиш нуқсони билан боғлиқ. Аксарият ўнг кардиодиафрагмал бурчакда жойлашади. Кечиши кўпинча симптомларсиз. Катта ўлчамларда бўлганда юрак соҳасида оғриқ, аритмиялар қайд қилиниши мумкин. Рентгенологик текширишда аниқланади. Даволаш – кистани хирургик йўл билан олиб таш-лашдан иборат.\nБронхоген кисталар. Одатда трахея ва йирик бронхларга тааллуқли бўлади. Уларнинг ўлчамлари катталашган сари, беморларда шикоятлар бирин-кетин пайдо бўлади. Улар қуруқ йўтал, нафас қисиши, стридороз нафас олиш ҳолида юзага чиқади. Рентгенологик тасвирда трахеяга тегиб турган юмалоқ соя аниқланади. Даволаш - кистани хирургик хирургик йўл билан олиб ташлашдан иборат. Операцияга кўрсатма бўлувчи асоратлари: йиринглаш, перфорация (тешилиш) ҳисобланади.\nЭнтероген кисталар. Орқа кўкс оралиғининг пастки бўлимларида жойлашади. Бирламчи ичак найчасидан ривожланади. Кисталарнинг ички пардаси хлорид кислота ишлаб берадиган меъда эпителийси билан қопланганлиги туфайли деворида яралар пайдо бўлиши, қон оқиши, перфорацияси юз бериши мумкин. Улар ичи ковак аъзоларга, перикард, плевра бўшлиғига тешиб кириб, йиринглашни ҳосил қилиши эҳтимоли бор. Диагностика учун пневмомедиастенография кўп маълумот беради. Даволаш - кисталарни операция йўли билан олиб ташлашдан иборат.\nЛипомалар - кўпинча ўнг кардиодиафрагмал бурчакда жойлашади. Симптомсиз кечади. Катта ўлчамларгача етиши мумкин, шундагина кўкс оралиғи аъзоларининг босилиш симптомлари юзага келади. Рентгенологик текширишда аниқланади. Даволаш - операция қилиниб, ўсма олиб ташланади.\nЛимфомалар. Медиастинал лимфатик тугунлардан ривожланади. Одатда олдинги кўкс оралиғида жойлашади. Табиатига кўра хавфли ҳисобланади.\nСимптомлари интоксикация билан боғлиқ - лоҳаслик, дармон қуриши, тана ҳароратининг кўтарилиши (иситма), ориқлаб кетиш, терида қичима пайдо бўлиши кабилардир. Катта ўлчамларга етганда: йўтал, кўкракда оғриқ, кўкс оралиғи аъзоларининг эзилиши белгилари бўлади. Диагностика учун рентгенологик текширув, медиастеноскопия, медиастенотомия ўтказилади.\nДаволаш – хирургик йўл билан даволаш эрта босқичларидагина амалга оширилади, кейинчалик нур ва кимёвий препаратлар билан даволанади.\nCrisp -> Оёқ веналарининг варикоз касаллиги Анатомик-физиологик хусусиятлари\nCrisp -> Ўпка ва плевра касалликлари Анатомик-физиологик маълумотлар


ЎЗБЕКИСТОН АФҒОНИСТОНДА ТИНЧЛИК ЎРНАТИЛИШИ ТАРАФДОРИ - UzTV New York, Inc.\nЎЗБЕКИСТОН АФҒОНИСТОНДА ТИНЧЛИК ЎРНАТИЛИШИ ТАРАФДОРИ\n01/07/2017 | Filed under: POLITICS,UZ TV NEWS | Posted by: admin\nБугун дунёнинг қайси бурчагида бўлманг Афғонистон ҳақида гап борганда кўпчиликнинг кўз ўнгида уруш, хунрезликлар, вайронагарчиликлар, бегонуҳ одамларнинг кўз ёши, етим қолган норасидалар келади. Нега? Нима учун бу жафокаш халқ уруш ичида яшашга маҳкум? Нима учун тамаддундан орқада қолган бу замин сўнгги икки аср ичида улкан сиёсий кураш майдонига айланиб қолди?\nЎзбекистон ўз мустақиллигини қўлга киритган дастлабки йиллардан бу қардош мамлакатда тинч ва осуда ҳаёт таъминланиши учун халқаро минбарларда бонг уриб келмоқда. Айниқса, бундан йигирма уч йил аввал, 1993 йилдаёқ, яъни Бирлашган Миллатлар Ташкилоти Бош Ассамблеясининг 48-сессиясида Ўзбекистоннинг Биринчи Президенти Ислом Каримов халқаро ҳамжамиятини Афғонистон муаммосини ҳал этишда фаол кўмаклашишга чақирган эди. Кўпчилик бу муаммога енгил қаради. Бугун эса афғон муаммоси ўта долзарб масалага айланди. У ердаги турли ноқонуний кучлар бугун яхшигина қудратга эга бўлди. Янги оқимлари куртак ёзди. Сафи кенгайди. Террорчилар секин-аста нафақат Ливия, Ироқ, Сурия, Миср каби давлатлар, балки дунёнинг мана-ман деган тараққий топган мамлакатда ҳам ўз жиноий таъсирига эга бўлди. Ривожланган Германия, АҚШ, Франция, Бельгия, Швейцария, Туркия каби гегемон давлатларида ҳам террорчилик хуружларини амалга оширмоқдалар ва бунинг охири ҳали бери кўринадиган даражада эмас. Лекин муаммонинг ечими борасида яна ўша оқсоқлик давом этмоқда. Барча манфаатдор давлатларнинг ушбу масалада фикри бир-биридан айролигича турибди. Бунинг натижасида эса фақатгина минтақа мамлакатлари ва жафокаш афғон халқи тинчлигига путур етмоқда холос.\nШу боис Ўзбекистон Афғонистон бўйича қатъий позицияга эга: бу давлатда фақатгина сиёсий йўл билан тинчлик ўрнатиш ва унинг келажаги бўйича амалга оширилиши лозим бўлган ислоҳотларни афғон халқининг ўзига қўйиб бериш лозим деб ҳисоблайди.\nВа йиллар давомида Афғонистон билан савдо-саноат, энергетика, нефть-газ, божхона, транспорт ва транспорт коммуникациялари, темир йўл, авиаташув, машинасозлик, электр техникаси, қурилиш, қишлоқ хўжалиги, озиқ-овқат саноати, фармацевтика соҳаларида изчил ҳамкорликни йўлга қўйиш мақсадида икки томонлама истиқболли ҳамкорлик олиб бориш йўлида қатъий одимламоқда.\nБугунги кунда икки давлат ўртасидаги савдо, иқтисодиёт, транспорт ва энергетика соҳаларидаги ҳамкорлик изчил ривожланиб бораётганини таъкидлаш мумкин.\nБугун Ўзбекистон инфратузилмавий лойиҳаларни амалга ошириш орқали Афғонистон иқтисодиётини янада ривожлантиришга улкан ҳисса қўшиб келмоқда.\nМамлакатимиздан Афғонистонга электр энергияси, мева-сабзавотлар, нефть маҳсулотлари, минерал ўғитлар экспорт қилинмоқда. 2016 йилнинг январь-октябрь ойлари якунларига кўра ўзаро товар айирбошлаш ҳажми 429 миллион долларни ташкил этди. Ўзбекистонда афғонистонлик сармоядорлар иштирокида тузилган 70 корхона фаолият кўрсатмоқда. Улар савдо, хизмат кўрсатиш, қурилиш материаллари ишлаб чиқариш каби соҳаларда иш юритмоқда.\nЖорий йилнинг октябрь ойида Сурхондарёга ташриф буюрган Ўзбекистон Республикаси Президенти Шавкат Мирзиёев Афғонистон ҳақида сўз юритиб, жумладан шундай деди:\n«Қўшни Афғонистон президенти [Ашраф Ғани]нинг энг оғир кунларимизда келиб-кетгани бизга, элимизга, президентимизга бўлган ҳурмат белгисидир. Яқинда ташқи ишлар вазири [Абдулазиз Камилов] Брюсселда у билан кўришиб, ҳамкорлик масаласини муҳокама қилди. Ўйлаймизки, яқинда ТИВ вакиллари Афғонистонга бориб, ҳамкорлигимизни ривожлантириш бўйича катта битимларни имзолайди. Бундан кейин ҳам меҳнаткаш афғон халқи билан ҳамкорликни ҳар томонлама мустаҳкамлаш, тинчлик ва осойишталикни сақлаш учун қўлимиздан келгунча ҳаракат қилишимиз керак».\nБизнинг мақсадимиз ҳам, ниятимиз ҳам бир: қардош афғон халқининг дунё ҳамжамиятида муносиб ўрнига эга бўлиши ва ўз халқи учун муносиб келажак қуриши лозим. Ушбу борада Ўзбекистон барча имкониятларини ишга солади ва тинч йўл билан Афғонистонни қўллаб-қувватлайди.


ИИББ жиноятга мойил аёллар рўйхати учун халқдан узр сўради - 02.08.2019, Sputnik Ўзбекистон\nМуассаса хабарига кўра, янглишмовчилик туфайли хатарли тоифага кирувчи хотин-қизлар ва ижтимоий ҳимоя ва ҳуқуқий ёрдамга муҳтож аёллар битта рўйхатга тушиб... 02.08.2019, Sputnik Ўзбекистон\n© ГУВД ТашкентаВ здании ГУВД Ташкента открылся книжный магазин\nМуассаса хабарига кўра, янглишмовчилик туфайли хатарли тоифага кирувчи хотин-қизлар ва ижтимоий ҳимоя ва ҳуқуқий ёрдамга муҳтож аёллар битта рўйхатга тушиб қолган\nТОШКЕНТ, 2 авг — Sputnik. Тошкент ИИББ интернетда оммага эълон қилинган жиноятга мойил бўлган, хавфли тоифадаги аёллар рўйхати бўйича ўз расмий баёнотини эълон қилди.\nИшсиз ва ёлғиз: Тошкентда жиноятга мойил аёллар тоифаси тузилди\n1 Август 2019, 16:04\nЭслатиб ўтамиз, ушбу рўйхат интернет фойдаланувчилари орасида катта шов-шув кўтарган эди.\nМуассаса хабарига кўра, рўйхат хато талқин қилинган. Бунинг сабаби эса, ҳозирда чиндан хатарли тоифага кирувчи хотин-қизлар ва ижтимоий муҳофаза ҳамда ҳуқуқий ёрдамга муҳтож аёлларнинг битта рўйхатга тушиб қолганлигида.\nУлар битта рўйхатда жамланмаслиги керак эди, фуқароларимизнинг эътирозлари тушунарли, деб таъкидлаган ИИББ матбуот-хизмати.\n"Йўл қўйилган хатолик ва бунинг оқибатида вужудга келган англашилмовчилик учун узр сўраймиз", - дейилади баёнотда.\nТошкент ҳокимлиги ходими Баситхановадан нега узр сўради? >>>\nИлгарироқ, Тошкент ҳокимлиги хотин-қизлар қўмитаси раиси ушбу рўйхат туфайли Бош вазир ўринбосари Элмира Баситхановага ўз узрини келтирган эди.


"Истиқлол"га янги бош мураббий тайинланди. Сиз уни яхши танийсиз!\n26 март, 2021, 20:04\nТеглар:Баҳром Ҳакимов | Истиқлол | Про-лига\nҚўқонлик мутахассис яна катта футболга қайтди.\nПро-лига қатнашчиси – Фарғонанинг “Истиқлол” жамоасига янги бош мураббий тайинланди. Sports.uz мухбирига маълум бўлишича, юртимиздаги кўзга кўринган мутахассислардан бири Баҳром Ҳакимов “Истиқлол”га устозлик қилади.\nШу тариқа, 66 ёшли қўқонлик мутахассис яна катта футболга қайтди. Унинг охирги жамоаси “Турон” эди. 2019 йилда ушбу клубга бош мураббийлик қилган. Ҳакимовнинг мураббийлик фаолиятини аксарият мухлислар яхши билишса керак. Айниқса, “Насаф”даги бошқаруви орқали яхшигина ном қозонган. Шунингдек, мураббийлик фаолияти давомида “Темирйўлчи” (ҳозирги “Қўқон-1912”), МХСК, “Наврўз” (ҳозирги “Андижон”), “Динамо” каби клубларда ҳам бош мураббийлик қилган.\nМаълумки, “Истиқлол” клубига устозлик қилган Анвар Бердиев мавсум бошланишига яқин “Бухоро”га кетгани боис унинг ўрнида Баҳодир Шамшиддинов ишлаб келаётганди. Про-лиганинг илк турида “Истиқлол” сафарда “Хоразм”га 2:1 ҳисобида мағлубиятга учраб қайтди. Шундан кейин “Истиқлол” раҳбарияти Баҳром Ҳакимовни бош мураббийликка таклиф қилишди.\n“Истиқлол” иккинчи турни 30 март куни ўз майдонида “Динамо”га қарши ўтказади. Ҳакимов эса янги жамоаси устози сифатида собиқ клубига қарши дебютини ўтказади.\nИлҳом Мўминжонов "Нефтчи"нинг навбатдаги ғалабасидан кейин қандай фикр билдирди?\nМўйдин Мамазулумов: "Баҳром Ҳакимовни яхши биламан, "Динамо"га бошқача тайёрланяпмиз"


Иммунитет нима сабабдан кучсизланади? » Ўзбекистон янгиликлари – Zamin.uz\n10 декабрь 2017, 14:28\nСурункали стресс – руҳиятдаги салбий ўзгаришлар таъсирига тушиб қолган организмда турли гормонлар ишлаб чиқарила бошлайди. Бу эса ҳар бир ҳужайра, тўқималарнинг биокимёвий баланси ўзгаришига олиб келади. Айрим турдаги гормонлар иммун тизимини ишғол қилиб, вирус ва бактериялар учун йўл очиб беради. Олимлар фикрича, узоқ давом этган стресс даврида қондаги лейкоцитлар миқдори кескин тушиб кетиши оқибатида иммун тизими заифлашиб қолади.\nТашқи муҳит – ишлаб чиқариш корхоналари, маиший саноат, автомобиль тутуни таъсирида ҳаво ифлосланади. Ҳар куни ифлосланган ҳаводан нафас олиш эса ҳар қандай чиниққан иммунитетни ҳам ишдан чиқариши ҳеч гап эмас. Организмингизга фойда бўлиши учун табиат қўйнига дам олгани бориб туринг.\nЯнгиликлар » Тиббиёт » Иммунитет нима сабабдан кучсизланади?\n07:13 Боланинг иммунитетини мустаҳкамлашнинг сиз билмаган 7 усули\n11:41 Иммунитетни табиий йўллар билан оширамиз


Янг: Захани буюк келажак кутяпти / CHAMPIONAT.asia\n02:50"Қўқон-1912" нега ҳеч кимни трансфер қилмади? 8 01:55Кейн "Тоттенхэм" бу ёзда уни сотишига ишонмоқда. Транфсердан тушган маблағ клуб учун сарфланади 0 01:31РПЛ. "Спартак" биринчи турда ютқазиб қўйди. "Локомотив"да эса ғалаба 1 01:10Ўртоқлик ўйинлари. "Барселона" ва "Ювентус" ғалаба қозонди, Депайдан биринчи гол 0 00:48Ўртоқлик учрашуви. "Метталург" Тожикистоннинг "Хўжанд" жамоасини мағлуб қилди 2 00:29"Милан" Зиешни ижарага олиши мумкин 2 00:10"Балтика" қўполликларга бой ўйинда дуранг ўйнади, Виталий Денисов бир бўлим ҳаракатланди 0 23:59"Бавария" ўртоқлик учрашувида дуранг ўйнади. Мухлислар эса Нагельсманни ҳақорат қилишди 4 23:35"Реал" Искони шу ёзда сотиб юбормоқчи 0 23:18"Қўқон-1912" "Сўғдиёна" билан жанговар дуранг қайд этган ўртоқлик баҳсидан ГАЛЕРЕЯ 1 23:12Ўртоқлик учрашуви. "Бунёдкор" "Алай"ни йирик ҳисобда мағлубиятга учратди 10 22:59Шомуродовнинг ПСЖга қарши ўйнаш имконияти йўққа чиқди 11 22:40Ўзбекистон футзал терма жамоаси халқаро мусобақа олдидан машғулот ўтказди 1 22:25"Андижон" – "Турон" учрашуви Наманганда бўлиб ўтади 9 22:07РПЛ. "Зенит" сафарда "Химки" устидан ғалаба қозонди 0\nЯнг: Захани буюк келажак кутяпти\n"Манчестер Юнайтед" қанот ярим ҳимоячиси Эшли Янг клуб янги футболчиси Заха ушбу амплуада юзага келтирган рақобатдан хурсанд эканини таъкидлади.\nЖароҳатини даъволаб, сафга қайтган Янгда янги жамоадоши ўйини жуда яхши таассурот қолдирди.\n"Жамоада кучли рақобат юзага келган. Шунинг учун ҳар куни ўз учтингда ишлашинг, машғулотларда ўзингни яхши кўрсата олишинг керак. Жамоада Уилфреддек футболчиларнинг пайдо бўлиши бу фақат клуб фойдасига ишлайди. У — ажойиб футболчи".\n"Заха клбу билан турнеда иштирок этяпти ва бу унга ҳамма билан яқиндан танишиб олишига ёрдам беради. Биз жамоага келиб қўшилган ҳар бир футболчини қучоқ очиб кутиб оламиз".\n"Ўз тажрибамдан келиб чиқиб шуни айтишим мумкинки, ҳозирги ҳолатда тинимсиз меҳнат қилиш лозим. Уилф ҳозир айнан шундай қиляпти. У ажойиб футболчи бўлиб етишади. Ага уни буюк келажак кутаётганига шубҳа бўлганида биз уни жамоага қўшиб олмасдик, менимча", — дейди Янг MUTVга берган интервьюсида.\nМанба\t: manutd.ru


Хоразмда минифутбол бўйича мусобақа ўтказилди\nСпортнинг инсон саломатлигидаги аҳамияти ортиқча таърифга муҳтож эмас. Зеро, соғлом халқ, соғлом миллатгина буюк ишларга қодир бўлади.\nШу мақсадда Хоразм вилояти божхона бошқармаси томонидан шахсий таркиб ўртасида соғлом турмуш тарзини тарғиб қилиш, уларни мунтазам равишда спорт машғулотларига жалб қилишга алоҳида эътибор қаратилмоқда.\nЯқинда Ўзбекистон Ёшлар иттифоқининг Хоразм вилояти божхона бошқармасидаги бошланғич ташкилоти томонидан бошқарма ходимлари ўртасида минифутбол бўйича мусобақа ўтказилди.\nМусобақа регламентига кўра, бошқарма аппарати ва божхона постларидан ташкил топган 7 та жамоа 2 гуруҳга бўлиниб, ўзаро куч синашдилар. Ўз навбатида гуруҳлардан юқори натижаларга эришган 2 тадан жамоалар кейинги босқичга йўлланма олишди.\nМусобақа якунларига кўра, вилоят божхона бошқармасининг “Бошқарма 1” жамоаси биринчи ўринни эгаллаган бўлса, “ТИФ божхона постлари” жамоаси иккинчи ўринни ва “Урганч аэропорти-2” терма жамоаси учинчи ўринларни эгаллашди.\nШунингдек, бир гуруҳ ходимлар “Энг яхши ўйинчи”, “Энг яхши хужумчи”, “Энг яхши ҳимоячи”, “Энг яхши дарвозабон” номинациялари бўйича тақдирланишди.\nМусобоқа сўнгида терма жамоа аъзолари ва ғолиблар Ўзбекистон Ёшлар иттифоқи Урганч шаҳар кенгаши томонидан диплом, бошқарманинг фахрий ёрлиғи ҳамда қимматбаҳо совғалари билан тақдирландилар.


16:05 / 28.05.2015\n2015 йилнинг ноябрида Уильям Шескпир номи билан боғлиқ машҳур “Глобус” (The Globe) театри Тошкентга гастроль сафари билан ташриф буюради. Бу ҳақда Британия Кенгашининг Ўзбекистондаги директори Марк Кросси РИА Новости агентлиги хабар қилди.\nАйтилишича, театр Ўзбекистон Миллий драма театри саҳнасида “Ҳамлет” спектаклини намойиш этади. Шунингдек, гастроль доирасида Буюк Британия мутахатассислари иштирокида турли семинарлар ва маърузалар ўтказилиши кутилмоқда.\n“Шекспир ҳар доим қизиқиш уйғотади. Беш йил муқаддам “Илҳом” театри “Ҳамлет”нинг замонавий талқинини намойиш этган эди. Эндиликда ўзбекистонлик томошабинлар спектаклни британиялик актёрлар ижросида томоша қилишади”, – деди Кросси мухбир билан мулоқот чоғида.


Статистика: Ер юзида ҳар йили бу касаллик билан қарийб 3 миллион киши вафот этади — silning-davosi-bor.uz\nСил — инсониятга маълум бўлган энг қадимий хасталиклардан бири бўлиб, эрамиздан аввалги V асрда қадимги юнон олими Гиппократ ижтимоий хавфи юқори бўлган ушбу касалликка таъриф берган. Афсуски, узоқ йиллик тарихга эга бўлган ушбу хасталик учинчи минг йилликка келиб ҳам йўқолиб кетмади. Статистик маълумотларга қараганда, бугунги кунда ер юзида ҳар йили 8-10 миллион киши силнинг юқумли турлари билан касалланади ва қарийб 3 миллион киши вафот этади.\nУшбу хасталикнинг юқиш йўллари, манбалари, даволаш профилактикаси ҳақида ССВ Матбуот хизматига Қашқадарё вилоят Фтизиатрия ва пульмонология марказининг торакал хирургия бўлими мудири Азамат Шарипов маълумот бериб ўтди.\n— Дастлаб сил қандай хасталик экани ҳақида айтиб ўтсангиз.\n— Сил — ер юзида энг кўп тарқалган юқумли ва сурункали инфекцион хасталик бўлиб, у касаллик таёқчаларининг организмга тушиши оқибатида ривожланади. Хасталик гранулёматоз реакциянинг бошланиши ва организм турли системаларининг зарарланиши, ҳар хил клиник аломатлари ва патологанатомик кўринишлар билан кечади.\nСил таёқчаси даставвал ўпкани зарарлайди. Айрим ҳолларда мия ва мия қобиғи, суяк, бўғин, жинсий аъзолар, кўз, ичак ва бошқа аъзолар сили ҳам кузатилади. Жаҳон соғлиқни сақлаш ташкилоти берган маълумотларга кўра, яқин 20 йил ичида яна 200 миллион киши мазкур хавфли хасталикка чалиниши, 70 миллион киши эса бу дард туфайли ҳаётдан кўз юмиши мумкин. Беморларнинг 75 фоизини 20-40 ёшдаги кишилар, яъни меҳнатга лаёқатли ва туғиш ёшидаги аёлларни ташкил қилади.\nШуниси қувонарлики, бугунги замонавий тиббиёт аксарият сил касалликларини даволаш имконига эга. Агар касалликни аниқлаш ва даволаш тўғри, қатъий назорат остида ва тўхтатиб қўйилмасдан олиб борилса, бемор, албатта, соғайиб кетади.\n— Касалликнинг ўзига хос қандай белгилари бор?\n— Силга чалинган инсонларда энг биринчи галда йўтал кузатилади. Шу билан бирга, қувватсизлик, кўп терлаш, кўкрак қафасида оғриқ, иштаҳа пасайиши, озиб кетиш, тез чарчаш каби ҳолатлар ҳам беморни безовта қилиши мумкин. Улар кўпинча бундай белгиларга эътибор қилавермайди ва шифокорга мурожаат этмай, ўзи мустақил даволанишга уринади. Бироқ кейинчалик бу белгилар зўрайиб, бемор қон аралаш балғам туфлай бошлайди. Бу эса хасталик анча кучайиб кетганидан далолат беради.\nЮқорида таъкидлаганимиздек, доимий йўтал — силга хос аниқ белгидир. Агар йўтал икки ҳафтадан кўпроққа чўзилса, у ҳолда бемор дарҳол тиббий муассасага мурожаат этиши ва сил касаллигини аниқлашга доир кўрикка жалб этилиши лозим.\n— Сил касаллиги асосан қаерда ва қандай ҳолатда кўпроқ юқади?\n— Мазкур хавфли касаллик кўпроқ ҳаво орқали тарқалади. Вирус даставвал касалланган кишиларнинг ўпкасида ривожланади ва кўпаяди. Бунда яллиғланиш юз беради, кейинчалик тўқима зарарлана бошлайди, парчаланиш участкалари коваклар (каверналар) пайдо бўлади.\nБу ерда миллионлаб бактериялар тўпланади. Бемор йўталганда, акса урганда, гаплашганда сил бактериялари ҳавога ажралиб чиқади. Бактериялар ҳавода бир неча соатгача сақланиши мумкин. Агар очиқ (юқумли) шаклдаги сил билан касалланган бемор шамоллатилмаган хона (квартира, иш жойи, касалхона палатаси, транспорт)да узоқ вақт ўтказган бўлса, шу ердаги ҳавода айланиб юрган бактерияларнинг сони шунчалик кўпайиб кетадики, улар бошқа кишиларнинг нафас йўлларига осонликча ўтади. Бу силни юқтиришнинг асосий йўли бўлиб, ҳаво-томчи усули деб аталади.\nДемак, ҳеч ким сил таёқчаларининг юқишидан ҳимояланган эмас. Силни ҳар қандай ёшда ҳам юқтириш мумкин, айниқса, болалар ва камқувват катталар учун касаллик жиддий хавф туғдиради.\nАввалги мақола: Силга қарши вакцина қачон, ким томонидан кашф этилган?\nНавбатдаги мақола: Фарғонада янги лаборатория ишга тушди. Унинг нима афзалликлари бор?


Канаданинг дастурий таъминот ишлаб чиқарувчи StartupSoft компанияси мутахассислари Украинага Ukrainians деб номланган янги ижтимоий тармоқ яратишни таклиф қилишди ва лойиҳани қўллаб-қувватлаш учун имзолар тўплаш тизимини йўлга қўйишди.\n"StartupSoft'нинг 30 дастурчидан иборат жамоаси Александра Струмчинская (ижтимоий тармоқ масалалари бўйича украиналик мутахассис) билан бир вақтнинг ўзида уч платформа - web, iOS ва Android учун Украина ижтимоий тармоғини ишлаб чиқишга тайёр. Мазкур маҳсулот ишланмасига капитал ва вақт ажратишдан олдин унга эҳтиёж борлигига ишонч ҳосил қилиш керак", - дейилади Ukrainians деб номланган бўлғуси ижтимоий тармоқнинг веб-саҳифасидаги хабарда.\nУшбу саҳифанинг ўзидаёқ янги ижтимоий тармоқнинг яратилишини қўллаб-қувватлаб овоз бериш мумкин. Хабарга кўра, жорий йилнинг 1 июнига қадар 50 мингдан зиёд овоз тўпланса, StartupSoft тўрт ой ичида янги лойиҳани ишлаб чиқади.\nБугунга қадар мазкур лойиҳа 6834 киши томонидан қўллаб-қувватланди.\nБундан аввал Украина президенти Миллий хавфсизлик ва мудофаа кенгашининг санкциялар жорий қилинган россиялик жисмоний ва юридик шахслар рўйхатини кенгайтириш тўғрисидаги қарорини тасдиқлагани ҳақида хабар берилган эди. Ушбу рўйхатдан Россиянинг 1228 нафар фуқароси ҳамда 468 компанияси ўрин олди. Қарор чоршанба кунидан бошлаб кучга кирди.\nУшбу қарорга мувофиқ, Украина ҳудудида "ВКонтакте" ва "Одноклассники" ижтимоий тармоқлари ҳам тақиқланган.


Америка Қўшма Штатларининг Ўзбекистондаги Фавқулодда ва мухтор элчиси Памела Спратленнинг “Америка овози” телерадиоси мухбири Навбаҳор Имомовага берган интервьюсида ҳам бу ўз ифодасини топди.\nҚуйида ушбу суҳбат баёни эътиборингизга ҳавола этилмоқда.\nЎзбекистонда иш бошлаганимга уч йил бўлди, деди Памела Спратлен. 2015 йил 27 январда Президент Ислом Каримовга ишонч ёрлиғи топширганман. Ўша давр билан таққослаганда, ҳозирги Ўзбекистон ғайратга тўла. Ўзгариш учун хоҳиш кучли. Ўзбекистоннинг дунёдаги ўрнини мустаҳкамлаш ва уни ривожлантириш бўйича самимий ва очиқ муҳокама кетмоқда. Жуда ҳаяжонли, қувончли давр.\nШавкат Мирзиёев етакчи сифатида кўплаб минтақавий масалалар ечими томон жонбозлик қилмоқда. Ўзбекистон Президенти 2016 йилнинг сентябрида сўзлаган нутқида янгича қўшничилик сиёсати ҳақида гапириб, Ўзбекистон қўшни давлатлар билан алоқани мустаҳкамлайди, деган эди.\nБу тезда амалга оширилиб, Президент аввал Туркманистонга, кейин Қозоғистон ва бошқа давлатларга борди. Бу Марказий Осиё билан ишлаб келаётган томонлар учун жуда қувончли. Минтақа катта потенциалга эга деб келганмиз ва энди буни минтақанинг ўзи исботлашга ҳаракат қилмоқда. Ҳамма умидга тўла.\nЎзбекистон қўшни Афғонистон билан ҳам ҳамкорликни ривожлантира бошлади. Афғонистон Президенти Ашраф ўани Ўзбекистонда жуда яхши кутиб олинди. Мен Президентларнинг расмий қабул маросимида қатнашиш шарафига муяссар бўлдим. Ажойиб ришталар. Президент Ашраф ўани Бухорога ҳам борди ва унга Бухоро давлат университетининг фахрий доктори унвони берилди.\nЎзбекистоннинг Марказий Осиё давлатлари, қолаверса, Афғонистон билан алоқаларини кузатсангиз, 2015 йилга қараганда ер билан осмонча фарқни кўрасиз.\nАҚШ элчиси Президентимиз фаолиятининг ўзига хос жиҳатлари, мамлакатимиздаги ислоҳотлар ҳақида ўз фикрларини билдирди.\nПрезидент Шавкат Мирзиёев жуда очиқ одам, назаримда. Раҳбарликка келиши биланоқ бу кўзга ташланди. Одамлар билан яқиндан очиқ мулоқот қилишни хоҳлайди, сизни қунт билан тинглайди. Гаплашаётганда сиз томон эгилади. Шавкат Мирзиёев АҚШ Президенти маслаҳатчиси ўринбосари, Миллий хавфсизлик кенгашининг Жанубий ва Марказий Осиё бўйича катта директори Лиза Кёртис билан учрашганида ҳам шундай мулоқот қилди.\nПрезидент Шавкат Мирзиёев кўп жиҳатдан ташқи дунёга ёпиқ бўлган давлатнинг ҳамма учун очиқ эканини кўрсатмоқда. Шу маънода, Мирзиёевни ўз давлатини янгича йўлдан олиб боришга тайёр раҳбар, деб ҳисоблаймиз.\nШавкат Мирзиёевнинг раҳбарликка танланиши пухта, чуқур мулоҳазали бир қарор бўлди. Халқаро ҳамжамиятда ҳеч ким Ислом Каримов ўрнига шу одам келади, деб кутмаган эди. Шу маънода, Шавкат Мирзиёев ҳаммани, жумладан, мени ҳам жуда кўп жиҳатдан ҳайрон қолдирган ва ҳайрон қолдиради. У одамлар билан ишлашни хоҳлайди, ҳамжиҳатлик тарафдори. Президент лавозимига келганидан бери давлат ва халқни яқинлаштириш ҳаракатида. Барча даражадаги раҳбарларга халқ манфаатларини ўйланг, у билан мулоқот қилинг, деб уқтирмоқда. Бундай ёндашувни одамлар, назаримда, кутмаган эди.\nУнинг бошлаган ишлари самара бера бошлади. Бир нарса ойдай равшан: у давлат органлари золим бўлишини хоҳламайди, аксинча, давлат органлари халққа хизмат қилсин, дейди.\nҲукумат тизимида эски даврдан қолган тажрибали одамлар ҳам бўлса-да, иқтидорли ёш раҳбарлар кўпчиликни ташкил этади. Чет элда ўқиганларга кенг йўл очилаётгани ҳам улкан ўзгаришдир. Ёшларга эътибор катта. Хорижда ишлаётганларга ҳам ижобий қаралаётгани таҳсинга сазовор.\nБозор иқтисодиёти ҳам силжий бошлади. Олдинда қилинадиган ишлар талай. Президентнинг бу борада БМТда ва бошқа минбарлардан туриб гапириши, янги йўналишга ўтиш, Нью-Йоркда АҚШ бизнес доираларига бу борада очиқ айтиши кенг олқишланди.\nҲар куни хушхабар. Олдинлари Ўзбекистонга шошмай, асталик билан ҳаракат қиладиган халқ ва ҳукумат, деб қарашар эди. Лекин бугунги сигнал шуки, Ўзбекистон олдинга шахдам қадам ташламоқда.\nПрезидент Мирзиёев дадиллик билан кўпроқ бизнесменларни жалб этмоқчи, мамлакатда тўғридан-тўғри сармоя оқими кўпайсин, демоқда. 2017 йил сентябрда конвертация очилгани шунга бел боғланганидан дарак беради. Шундай экан, яна кўплаб хушхабарлар кутиб қоламиз.\nҲозирча ўзгаришлар ортида унинг ўзи турибди. Мирзиёев шу қадар тез ва талабчанки, у билан ёнма-ён кетиш қийин.\nТўғри, босим кучли. Ўзгариш қилиш керак. Бу — имконият аслида. Имкониятлардан фойдаланиб қолиш зарур, чунки уларнинг муддати бор. Айримлар фикрича, 2-3 йил.\nАҚШ сиёсий доиралари вакиллари Ўзбекистон Президентига ислоҳотчи, деб қарайди. У кўтараётган масалалар, нутқларида аҳамият қаратаётган мавзулар — мисли кўрилмаган чиқишлар. Олий Мажлисга Мурожаатнома маросимида мен йўқ эдим. Конституция кунидаги нутқини тингладим. Қийноқларга қарши гапирди. Бу — тарихий ўзгариш. Бу — ислоҳот. “Қора рўйхатлар” бекор қилиниши, одамлар ундан чиқарилиши — катта ислоҳот.\nШавкат Мирзиёев у қилаётган ишлар тўғри баҳоланишини истайди. У бошлаётган ислоҳотлар тан олиниб, қувватланишини, бугунги Ўзбекистон олдинги Ўзбекистон эмас — шунинг тан олинишини хоҳлайди. Халқ ҳукуматдан узоқ эди, шуни ўзгартирмоқчи. У ислоҳотчи сифатида майдонга чиқмоқда.\nПамела Спратленнинг интервьюсида Ўзбекистон — АҚШ муносабатларига ҳам алоҳида эътибор қаратилди.\nПрезидент Шавкат Мирзиёев АҚШнинг иқтисодий жиҳатдан фаол бўлишини хоҳлайди, айниқса, савдо бобида. Ўзбекистонда шароит яхшиланган сари сармоячилар ҳам кўпаяверади. Бизнесменларимиз ўзи боради.\nАмерика — Ўзбекистон савдо палатасининг сентябрда Нью-Йоркдаги йиғилишида АҚШда Ўзбекистонга нисбатан қизиқиш катта экани сезилди. Мана шу қизиқиш энди амалда қандай акс этади? Шунинг устида ишлаш керак.\nАҚШ ва Ўзбекистон давлат раҳбарлари ўртасида олий даражада учрашув бўлса, мен элчи сифатида жон дейман. Ўтган ойда Президентлар телефон орқали мулоқот қилдилар. Самарали, ижобий мулоқот. Кейинги қадамлар устида ҳаракат кетмоқда. Вашингтонга ташриф, албатта, энг ажойиб воқеа бўлади.\nМарказий Осиё биз учун жуда муҳим минтақа. Вашингтонда Ўзбекистонга қизиқиш жуда юқори...\nЎзгаришлар тўхтамайди. Улар давом этиши учун Ўзбекистон халқига ва раҳбариятига куч ва матонат тилайман. Биз Ўзбекистон билан яқиндан ҳамкорлик қилишни хоҳлаймиз, бу аниқ.\n2018 йил Президент Шавкат Мирзиёев ва Ўзбекистон халқи учун ажойиб давр бўлсин, келажаги порлоқ бўлсин, деди пировардида АҚШ элчиси.\nМазкур рукндаги бошқа мақолалар: « «Энг аввало, одамларимиз ислоҳотлар -самарасини келажакда эмас, балки бугун ўз ҳаётида ҳис этишлари зарур»\tПрезидентимиз Мурожаатномаси — хорижий жамоатчилик эътиборида »


Қашқадарёда пневматик тўппонча, электрошокер ва чопқи билан қуролланиб босқинчилик қилган 3 йигит қўлга олинди — Sof.uz\nЖАҲОН 354,236,736 281,486,824 5,620,487\n28.12 08:23 143 Ўзбекистон\nҚашқадарё вилояти Чироқчи туманида пневматик тўппонча, электрошокер ва чопқи билан қуролланиб босқинчилик қилган 3 йигит қўлга олинган. Бу ҳақда ИИВ ҳузуридаги Тергов департаменти хабар бермоқда.\nМаълум қилинишича, 2021 йил 25 декабрь куни соат 16:30ларда А-378 Қарши-Самарқанд халқаро автомобиль йўлининг Чироқчи туманидан ўтган қисмида 27 ёшли У.Л. ўз бошқарувида бўлган Matiz машинасида таниши билан гаплашиб ўтирганида уларнинг ёнига Nexia-2 келиб тўхтаган.\nМашинадан уч нафар номаълум шахс тушиб келиб уларни Nexia-2га миндириб, сўнг пистолет, электрошокер ва чопқи пичоғи билан ҳаёт учун хавфли бўлган зўрлик ишлатиб қўрқитган. Босқинчилар У.Л.нинг ёнида бўлган 1 миллион 820 минг сўм, 701 доллар пулларини, 2,5 миллион сўмлик Samsung A22, 700 минг сўмлик iPhone 5S русумли телефонларини, Matiz’га ўрнатилган 100 долларлик Т99 русумли видеорегистраторни, 70 минг сўмлик 8 гб флешкасини ва икки дона нархи 10 минг сўмлик ўт олдиргични тортиб олиб ҳодиса жойидан яширинишган.\nОлиб борилган тезкор-қидирув натижасида ушбу жиноятни 20 ёшли Ж.Э., 21 ёшли Р.О. ва 24 ёшли А.С. содир қилгани аниқланиб, улар ушланган. Улардан бир дона пневматик тўппонча (ўқлари ва газ баллончалари билан), бир дона электрошокер қурилмаси, Т99 русумли видеорегистратор, Samsung A22 ва iPhone 5s телефонлари, 1 миллион 196 минг сўм пуллар, сумка ҳамда бир жуфт қўлқоп ашёвий далил тариқасида расмийлаштириб олинган.\nҚайд этилишича, мазкур ҳолат юзасидан Чироқчи тумани ИИО ФМБ ҳузуридаги Тергов бўлими томонидан Ж.Э., Р.О. ва А.С.га нисбатан Жиноят кодексининг 164-моддаси 2-қисми “а”, “б” бандлари (босқинчилик) билан жиноят иши қўзғатилган. Гумонланувчилар процессуал тартибда ушланган.


21 март куни режиссёр Жаҳонгир Аҳмедов бошчилигидаги суратга олиш жамоаси “Ўзбеккино” Миллий агентлиги буюртмаси билан яратилаётган “Илҳақ” фильмини суратга олиш ишларини якунлади. Фильм Иккинчи жаҳон урушидаги ғалабанинг 75 йиллигига бағишланган бўлиб, унинг премьераси 9 майда бўлиб ўтиши кутилмоқда.\nРеал воқеаларга асосланган фильмни суратга олиш ишлари Ўзбекистон ва Беларусда ўтган. Аввалроқ бу ҳақда маълум қилинганди.\nБеларусда суратга олинган фронт саҳналарида 120дан кўпроқ киши иштирок этган, умумий ҳисобда эса фильмни суратга олиш жараёнига 2 мингдан кўпроқ киши жалб қилинган.\nФильм Иккинчи жаҳон урушида фарзандларини йўқотган оналар, уларнинг жасоратига бағишланган. Фильмнинг бош қаҳрамонларидан бири - Тошкент вилояти Хонобод қишлоғида яшовчи Зулфия Зокирова бўлиб, аянинг урушда барча 5 ўғли ҳалок бўлган.\nФильм премьераси 9 май - Хотира ва қадрлаш куни бўлиб ўтиши кутилмоқда.\nҲилол Насимов янги фильм суратга олмоқда. У ўзбек ва қозоқ халқларининг дўстлиги ҳақида


Камолиддин Бехзод номидаги Миллий рассомлик ва дизайн институтида Тасвирий санъат факультети, “Дастгоҳ ва китоб графика” таълим йўналиши битирувчи талабаларининг Битирув малакавий ишлари онлайн ҳимояси бўлиб ўтди. – Kamoliddin Behzod nomidagi Milliy rassomlik va dizayn instituti\nКамолиддин Бехзод номидаги Миллий рассомлик ва дизайн институтида Тасвирий санъат факультети, “Дастгоҳ ва китоб графика” таълим йўналиши битирувчи талабаларининг Битирув малакавий ишлари онлайн ҳимояси бўлиб ўтди.\nМазкур ҳимояларда “Дастгоҳ ва китоб графика“ таълим йўналиши битирувчи талабалари томонидан Рудольф Эрих Распе Приключения “Барон Мюахаузена” хикояларига китоб безаги, “Буюк мамлакатнинг сиймолари” номли дастгохли туркум график композициялари, “Олам узра номи кетган Ўзбекистон, ўзбегим” номли дастгохли туркум график композициялари, Умар Хайём ғазалларига китоб безаги, “Шарқдан таралган табобат нури” номли дастгоҳли туркум график композициялари, Марсель Брионнинг “Мен ким Сохибқирон жахонгир Темур” асарига китоб безаги, Герберт Уэллснинг “Волшебная лавка” эртагига китоб безаги, Пауло Каэльонинг “Алкимёгар” романига китоб безаги, “Буюк сохибқирон Амир Темур” номли дастгоҳли туркум график композициялари, “Хўжа Насриддин саргузаштлари” китоб безаги, “Ҳаёт бу театр” номли дастгоҳли графика туркум композициялари устозлар ҳукмига ҳавола этилди.\nБарча Битирув малакавий ишлари Ўзбекистон Бадиий Академияси академиги, профессор Баходир Жалолов раислигидаги профессор-ўқитувчилар томонидан синчиклаб ўрганилди ҳамда баҳоланди.\nҲимоя сўнгида сўзга чиққан Баходир Жалолов барча битирувчиларга омад тилар экан, бугунги ҳимояга чиққан битирувчиларнинг ижодий ишларидан кўнгли тўлганини, ақниқса, мавзуларнинг турли хил кўринишда бўлгани унга маъқул келганини алоҳида эътироф этиб ўтди. Шунингдек, барча талабалар ўз ишларини яратишда ишнинг мазмунига чуқур кириб борганига алоҳида эътибор қаратди.\nБарча битирувчиларга келгуси фаолиятларида омадлар тилаб қоламиз.


Қизиқчи Аваз Охун фарзандли бўлди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Қизиқчи Аваз Охун фарзандли бўлди\t09:54, 11 январь\tҚизиқчи Аваз Охуннинг оиласида иккинчи фарзанд дунёга келди. Бу ҳақда сўз устаси Зокир Очилдиев Instagram`даги саҳифасида маълум қилди. “Укамиз Аваз Охун ўзи ёш болага ўхшагани билан яна бир фарзандли бўлди. Ўғли Абдулланинг умри узоқ, ризқи бутун, қадами қутлуғ бўлсин. Авазбекни яқин қадрдонларига янги меҳмон муборак бўлсин!”,—деб ёзди Зокир Очилдиев ижтимоий тармоқдаги саҳифасида. Маълумот учун, дунёга келган чақалоқ Аваз Охуннинг иккинчи фарзанди. Сўз устасининг қизи ҳам бор.


Эрнест Миллер Хемингуэй ёзган шеърлар. Инглиз тилидан Карим Баҳриев таржималари.\nБуюк ёзувчи Ҳемингуэйнинг аввал шеър ёзганини кўпчилик билмайди. Унинг шеърларида ҳам насридаги мавзулар асарлар марказида туради – бу урушнинг маънисизлиги, инсон қадрининг фожиавий топталишлари, қўмондонларнинг хатоларига қурбон кетган оддий асарларнинг тақдири, хонашинликдан ториқиш ва саргузаштлар иштиёқи чизгиларидир.\nАскарларга насиб этмас сокин ўлим,\nУлар насибаси – жангоҳдаги хоч.\nЙиқилган жангчининг боши устида\nХочдай тупроғига тиқилар оғоч.\nАскар йўталади, букчаяр, ўқчир,\nТўрт томон – аланга, оташ, дод-вой, сас…\nТоким жанглар тўхтаб, тун тушмас экан,\nАскар тирик қолганига ишонмас.\nҲеч қачон ишонма оқлар ирқига,\nЖуҳудни, ҳеч кимни ўлдирма, болам,\nИмзо чекма ҳеч бир шартномаларга,\nЧерковда мук тушиб ётма ҳеч қачон.\nҲарбий киши бўлма ҳеч қачон, болам;\nКўпайтирма хотин сонини ҳеч чоқ;\nЖурналларга асло ёзма мақола;\nТиконларга ҳеч вақт урмагин тирноқ.\nҚоғозларга асло умр боғлама,\nУришдан ҳал бўлмас муаммо сира,\nФаҳш майдонида танинг булғама,\nЎзингни пок сақла, асра бокира.\nТаъмагирга асло тўлама товон,\nСудларга тушмасинг ишинг ҳеч қачон,\nНоширларга асло ишонма, болам,\nЙўқса, тўшакларинг бўлар хас, сомон.\nБир-бир ташлаб кетар сени дўстларинг,\nҲамма кириб кетар охир қабрга.\nАгар пок, сабрли умр кечирсанг,\nФалак айвонида бўларсан бирга…\nКўпроқ фикрларсанг, ўйласанг чунон,\nМақсадга осон йўл топилар, ишон.\nБиз-ла аввал рақс тушар шайтон,\nКейин тавба томон судрайди иймон;\nТунда Яратганга сиғинармиз биз,\nКундузлари эгамиз – Иблис…\nИшчилар унга ишонарди,\nИшончни йўқотди у охир,\nЎзига ишонмасалар ҳам\nСуратин осарлар деворга ахир.\n‘У Фарангистонда бўлса, нима қиларди!’ -\nБалким, тирик қоларди -\nАскарлар ўларлар жанг майдонида,\nГенераллар тўшакда ўлар доимо,\nУ ҳам ўлди ниҳоят.\nУ ҳаётлигида тўқиган афсоналар\nҲали ҳам тирик, ривожланмоқда буткул,\nУ ўлди, афсоналари учун тўсиқ йўқ энди.\nКАНАДАЛИКЛАРНИ ЯХШИ КЎРАМАН\nМенга жуда ёқар канадаликлар.\nУлар америкаликларга ўхшамас.\nУлар тунда ўз вақтида уйига қайтар.\nУларнинг папирослари аччиқ сасимас.\nУларнинг бошига шляпа яхши ўтиради.\nУрушда ғалаба қилдик, деб улар ишонар.\nУлар ишонмайди Адабиётга.\nУлар Санъат бўрттиради, деган фикрда.\nАммо улар конькида яхши учарлар.\nОраларида бир нечта бойлари ҳам бор.\nАммо уларнинг бойлари автомобил сотиб олмайди,\nКўпроқ сотиб олар асов от.\nЧикаго Торонтони сиполар шаҳри деб билади.\nАммо бокс ва от пойгаси ман қилинган\nЯкшанба куни ҳеч ким ишламас.\nБу менинг жинимни қўзитмас.\nФақат би хил папирос бор – Woodbine.\nСиз қачондир Мовий Шляпа кентида бўлганмисиз?\nАгар сиз енгил мошинангиз билан Онтариода кимнидир ўлдирсангиз,\nҚамоққа тушишингиз мумкин.\n500 инсон енгил автомобиллар тагида ўлди.\nКанадад пул топиш осон,\nАммо бой бўлиш қийин.\nҚандолатчилар, ошхоналар кўп.\nАммо бунда кабарелар йўқ.\nХизматчига чорак цент қўл ҳақи берсангиз ҳам\nУ сизга ‘Раҳмат’ айтади.\nАслида сизна ҳайдаб солиши керак эди.\nУлар трамвайларда аёлларга жой бўшатишмас.\nГўзал аёлларга ҳам, жуда гўзал бўлса ҳам.\nУлар кечки овқат учун уйга шошилишар,\nРесторанлар, жононлар пойлаб турса ҳам.\nУлар радио эшитадилар доим.\nАжойиб одамлар – канадаликлар.\nМенга жуда ёқар, ўлай агар…\n1918 ЙИЛ 8 ИЮЛДА ПАЙВДА ҲАЛОК БЎЛГАНЛАР\nМен сиз билан орзу қилганман,\nАрмонларга кўмилганман, оғринганман,\nЯраларимизни боғлаганмиз бирга.\nСизлар билан эдим,\nКейин кетдингиз қоронғу ерга.\nЭнди тунда келасиз Сиз,\nКулгу йўқ юзингизда,\nЁнимда ётасиз узала,\nҲорғин, совуқ, тиғингиз кескир,\nҚайноқ юрагимни кесасиз, дилни тиласиз тонггача,\nПайвда ҳалок бўлган дўстларим…\nМени қачондир астойдил севган ягона одам\nУ қуёшли бир кунда\nПикардияда ҳалок этилди.\nЙигитлик биздан куйлашни талаб этарди,\nАммо кесдилар тилимизни.\nЙигитлик биздан югуришни талаб этарди,\nАммо тўсдилар йўлимизни.\nЙигитлик сўрарди уйнаб-кулишни,\nАммо жўнатдилар урушга.\nБиз истамаган эдик асло ўлишни,\nҲАЛОК БЎЛГАН ЗЎР ЙИГИТЛАРГА\nУлар бизни симириб чайнадилар,\nҚирол ва давлат,\nСафсаталар ва ясама нутқлар,\nУлар бизни бузди ва ўлдирди, йигитлар…\nУ ҳақиқатни айтишга чоғланди;\nТомоғи қуриди, қичиди бешафқат,\nКейин сўлаги оқди, тиқилди ниҳоят;\nБўғзини йиртди Ҳақиқат….\nҲАММА АРМИЯЛАРДА ШУ ҲОЛ…\nҲамма армияларда – шу ҳол.\nТашвиқот – шон, шараф.\nЗамбараклар шовқин кўтарар аввал,\nЙигитлар – оташга ўзини отар\nВа қонга беланиб тупроқда ётар.\nКекса аскарларнинг кўзлари ҳорғин,\nУларни ишонтиролмас қадимий ёлғон…\nШон-шуҳратга давогар йигитларнинг\nИнглизчадан Карим БАҲРИЕВ таржималари.


ЎЗБЕКИСТОН РЕСПУБЛИКАСИ КОНСТИТУЦИЯВИЙ СУДИ ҲУЗУРИДАГИ ИЛМИЙ-МАСЛАҲАТЛАШУВ КЕНГАШИ ТЎҒРИСИДА\n(ЎзР Конституциявий судининг 2004 йил 30 январдаги 4-сон қарори билан тасдиқланган)\n1. Ўзбекистон Республикасининг Конституциявий суди ҳузуридаги Илмий-маслаҳатлашув кенгаши (бундан буён матнда Илмий-маслаҳатлашув кенгаши деб юритилади) ўз ишини жамоатчилик асосида амалга оширадиган маслаҳат органи ҳисобланади.\nИлмий-маслаҳатлашув кенгашининг фаолияти Конституциянинг устуворлигини таъминлаш юзасидан таклифлар ишлаб чиқишга қаратилган.\nИлмий-маслаҳатлашув кенгаши ҳуқуқ фани ва конституциявий назорат амалиёти масалаларида, шунингдек чет эл қонун ҳужжатлари ютуқларидан мумкин қадар тўлиқ фойдаланишда Конституциявий судга ёрдам беришга даъват этилгандир.\n2. Илмий-маслаҳатлашув кенгаши таркибига сиёсат ва ҳуқуқ соҳасидаги малакали мутахассислар сайланади. Фан ва амалиёт бошқа тармоқларининг кенгашга аъзо бўлмаган мутахассислари ҳам Илмий-маслаҳатлашув кенгаши ишига жалб этилиши мумкин.\n3. Илмий-маслаҳатлашув кенгаши Ўзбекистон Республикаси Конституциявий суди раисининг тақдимига биноан Конституциявий суднинг мажлисида кенгаш раиси, раис ўринбосари, илмий котиб ва кенгашнинг аъзоларидан иборат таркибда сайланади.\n4. Илмий-маслаҳатлашув кенгаши Ўзбекистон Республикаси Конституциявий судининг ваколатлари муддатига сайланади.\n5. Илмий-маслаҳатлашув кенгаши мажлисларида кўриб чиқиш учун масалаларни Ўзбекистон Республикаси Конституциявий судининг раиси киритади.\n6. Илмий-маслаҳатлашув кенгаши:\n– Ўзбекистон Республикасининг Конституциявий суди кўриб чиқиши учун киритиладиган масалалар юзасидан илмий асосланган тавсиялар беради;\n– конституциявий назоратни амалга оширишга тегишли қонун ҳужжатларини такомиллаштириш юзасидан таклифлар ишлаб чиқади.\n7. Илмий-маслаҳатлашув кенгашининг мажлислари, заруратга қараб, ижодий мунозара ва эркин фикр билдириш вазиятида ўтказилади. Илмий-маслаҳатлашув кенгашининг қабул қилинган қарорга қўшилмаган аъзоси алоҳида фикр тақдим этишга ҳақли бўлиб, бу фикр Конституциявий суд раҳбариятининг эътиборига етказилади.\n8. Илмий-маслаҳатлашув кенгашининг раиси кенгаш ишини ташкил этади, мажлислар чақиради, кенгашнинг тавсияларини тайёрлаш юзасидан кенгаш аъзоларига топшириқлар беради, уларнинг бажарилиши устидан назоратни амалга оширади.\n9. Илмий-маслаҳатлашув кенгашининг илмий котиби Илмий-маслаҳатлашув кенгаши ишини ташкилий жиҳатдан таъминлайди, мажлисларга материаллар тайёрлайди, баённомалар тузади, иш юритишни олиб боради.\n10. Илмий-маслаҳатлашув кенгаши фаолиятини ташкилий-техника воситалари билан таъминлаш Конституциявий суд девонининг зиммасига юкланади.\n11. Илмий-маслаҳатлашув кенгаши ҳар йили ўз фаолияти тўғрисида Конституциявий суд раисига ҳисобот бериб туради.


ЎзА - Фидойилар чироғи ҳеч қачон ўчмайди\n15.01.2018 12:00 Чоп этиш версияси\nФидойилар чироғи ҳеч қачон ўчмайди\n2016 йилнинг октябрь ойида Когон шаҳрида яшовчи Фарҳод Одилов оиласи учун қайғули воқеа содир бўлди.\nҲарбий учувчи, катта лейтенант Фаррух Одилов ҳалок бўлди. У эндигина 26 ёшни қаршилаган эди. Турмуш ўртоғи Сожида Саидова чақалоғи – уч ойлик Ҳумоюн билан қолди. Ёшликнинг ажиб орзулари армон ва ўкинчга айланди.\n– Ўғлим менга ҳавас қилиб, изимдан боришга аҳд қилганида қанчалар қувонган эдим, – дейди Ҳарбий-ҳаво кучлари фахрийси, истеъфодаги майор Фарҳод Одилов. – У Жиззах олий ҳарбий авиация билим юртини битириб, бортинженер вазифасида хизмат қилаётганди. Жасур ва қатъиятли эди. Тақдирга чора йўқ, дейдилар...\nЮрт фидойи фарзандини унутмайди. Вилоят мудофаа ишлари бошқармаси, маҳаллий давлат органлари, жамоатчилик вакиллари унинг оиласидан доимо хабардор. Байрамларда совға-салом билан йўқлаб туришади. Армонлар кўмилмайди, лекин яқинлар меҳри, эл эътибори далда бўлади, эртанги кунга умид билан қарашга куч беради.\n14 январь – Ватан ҳимоячилари куни арафасида Одиловлар оиласида қувончли воқеа юз берди. Фаррухнинг умр йўлдоши Сожида Саидовага Бухоро шаҳрида мебель ва бошқа жиҳозлар билан таъминланган икки хонали квартиранинг калити топширилди. Шу муносабат билан бу ерга вилоят, Бухоро ва Когон шаҳарлари ҳокимликлари, ҳарбийлар, жамоатчилик вакиллари, қариндош-уруғлар, дўстлар йиғилди. “Уй муборак! Бу ерда шодиёналар кўп бўлсин!”, “Ҳумоюн юртига, отаси-ю бобосига муносиб фарзанд бўлсин!”, деган олий тилаклар билдирилди.\nУй тўрида Фаррухнинг сурати. Хонадоннинг чироғи ёниқ.\n– Оиламизга кўрсатилган бундай эътибор ва ғамхўрлик учун, аввало, Президентимиздан, яхши одамлардан миннатдормиз, – дейди Сожида Саидова.\nҲа, фидойи ўғлонлар хотираси доимо қалбларда. Бухорода Ватан ҳимоячилари куни ва Ўзбекистон Республикаси Қуролли Кучлари ташкил этилганининг 26 йиллиги муносабати билан давлатимиз суверенитети, сарҳадларимиз дахлсизлиги ва халқимиз тинчлигини таъминлашдек олижаноб вазифасини бажариш чоғида ҳалок бўлган ўғлонлар ёдига ҳурмат бажо келтирилди. Маҳаллий давлат органлари, ҳарбийлар ва жамоат ташкилотлари вакиллари улар хонадонларида бўлиб, кўнгил сўради, совға-саломлар улашди, гуллар тақдим этилди. Қўллар дуога кўтарилди: “Юртимизда доимо тинчлик бўлсин!”